11/Февраль/2020 Бухоро - Ислом олами маданияти пойтахти\nБухоро - қадимги дунё ва ўрта асрлар солномаларида\nТОШКЕНТ, 11 февраль. /“Дунё” АА/. Жаҳон илм-фани ва цивилизациясига муносиб ҳисса қўшган шаҳарларимиз орасида Бухоро алоҳида ўрин тутади. Қарийб уч минг йиллик тарихга эга бу маскан ҳақида турли даврларда кўплаб маълумотлар ёзилган.\nШаҳар Зарафшон дарёсининг қуйи оқимида, унинг ирмоқларидан бири - Шаҳруд (шаҳар ичидаги дарё) канали бўйлаб жойлашган бўлиб, азал-азалдан минтақа сиёсий, иқтисодий ва маданий ҳаётида муҳим роль ўйнаган. Тадқиқотчилар Бухорони минтақани тарихий ва маданий бирлаштирган Ғарбий ёки Бухоро сўғдийлари манзили, деб атаган.\nМанбаларда Бухоро шаҳри билан боғлиқ турли афсона ва маълумотлар учрайди. Шаҳар номи эрамиздан аввалги давр ҳақида маълумот берадиган манбаларда бир неча номда учрайди. Археологик маълумотларга кўра, Бухорога милоддан аввалги I минг йиллик ўрталарида асос солинган. Илк Ўрта асрларда Хитой манбаларида Ан, Анси, Анго, Бухо, Буку, Бухэ, Бухаэр, Бухуаэр, Бухала, Бухуала, Фухо, Пухуала ва бошқа номлар билан аталган. Бу атамалардан аввалги учтаси Бухоронинг хитойча номлари бўлиб, қолгани “Бухоро” сўзининг хитой тилидаги талаффузидир. Ўрта аср араб манбаларида эса Бухоро Нумижкат, Навмичкат, Бумичкат (Янги қўрғон), Ал-мадина ас-суфрийя (Мис шаҳар), Мадинат ат-тужжор (Савдогарлар шаҳри), Фохира (Фахрли шаҳар) каби номлар билан тилга олинган.\nМилоддан аввал бу минтақадаги кичик шаҳарларни бирлаштириб турган Нумижкат (олдинги Бухоро) катта мавқега эга бўлган. Нумижкат мамлакат пойтахти сифатида эътироф этилган. “Бухоро” атамаси санскритча “вихора” сўзи – “бухор” (“ибодатхона”) дан келиб чиққан, деган фаразлар ҳам бор. Кейинги тадқиқотларда бу атама сўғдийча “буғ” ёки “баг” (тангри) ҳамда “оро” (“жамол”) сўзларидан иборат деган фикр илгари сурилган.\nVIII аср бошларида эса Бухорога ислом дини кириб келиши билан у шариф шаҳарга – ислом оламининг машҳур манзилларидан бирига айланди.\nОлимлар «Бухоро» атамасини санскритча будда маъбудини англатувчи «вихара» сўзи билан боғлашади. «Бухоро» - «вихара» сўзининг туркча талқини бўлиб, дастлаб Бухоро вилояти Ромитан тумани марказида жойлашган қадимий Ромитаннинг иккинчи номи эди. Ўша пайтда Нумижкат вайронага айлангани сабабли милодий VI–VII асрлар ўрталаридан бошлаб ярим асрдан кўпроқ вақт мобайнида Ромитан воҳанинг пойтахти бўлди. Маҳаллий ҳукмдор Бухорхудот Бидун Aрк қалъасини қайта тиклаб, ўз қароргоҳини Нумижкатга ўтказди. Ўша вақтдан бошлаб бу шаҳар Бухоро деб номлана бошланган. Нумижкат эса аста-секин унутила бошланган.\nИлк Ўрта аср бошларида Хитой солномаларида қайд этилганидек, 40 га яқин йирик шаҳар ва мингта ишончли қалъа Бухоро мулкида бўлган. Воҳанинг пойтахти беш қават девор ва дарё билан ўралган.\nЎзбекистон Фанлар академиясининг Aрхеология институти ходимлари Aрк ва қадимий Шаҳристонда олиб борган кўп йиллик изланишлари натижасида шаҳар тарихи милоддан аввалги биринчи минг йиллик ўрталарига тўғри келади, деган хулосани билдирган. Шунга асосан, Бухоро тарих саҳнида 2500 йил олдин пайдо бўлган, деган якдил фикрга келинди ва 1997 йилда Бухоронинг 2500 йиллиги халқаро миқёсда катта тантана қилинди.\nЭслатиб ўтамиз, Ислом ҳамкорлик ташкилотининг Таълим, фан ва маданият масалалари бўйича тузилмаси - ISESCO 2020 йил Бухоро шаҳрини Ислом олами маданияти пойтахти, деб эълон қилди.


Гилосда қувватлилик даражаси камлиги боис ортиқча вазн орттиришга сабаб бўлмайди. У асосан А, В, В2, Е витаминлари ва кальций, фтор, магний, темир, йод, мис, фосфор каби моддалардан иборат. Гилосдаги шакар моддаси танани глюкоза ва углеводлар билан таъминлайди.\nЙод моддасига тўйинган бу мевани истеъмол қилиш, қалқонсимон без касаллиги билан оғриган беморларга ёрдам беради. Шунингдек, гилос балғам кўчириш хусусиятига эга бўлиб, йўталдан азият чеккан беморларнинг муаммосига тезда ечим бўлади. Бунинг учун мева шарбатини шакарсиз, иссиқ ҳароратда, бир кунда уч-тўрт маротаба ярим пиёладан ичиш тавсия этилади.\nТери ва ички аъзоларни тозалайди\nГилос терига ҳам ўз ижобий таъсирини ўтказиб, унинг таранглилигини оширади ва тозалайди. Қуруқ юз терисига ҳам гилосдан тайёрланган ниқоблар тавсия этилади. У юз терисини жуда яхши озиқлантиради. Турли тошма ва яраларнинг битишини тезлаштиради. Мева таркибидаги витамин ва минераллар тери билан бирга ички аъзоларни ҳам тозалашга ёрдам беради. Шунингдек, бу мевани қон босими ошганда, ревматизм (бод касаллиги), ортиқча вазндан азият чекканда истеъмол қилиш тавсия этилади.\nКўпинча ота-оналарнинг эътиборсизлиги сабаб ёш болалар гилосни данаги билан бирга ютиб юборади. Бу — хавфли. Унинг таркибида зарарли моддалар мавжуд бўлиб, кўп миқдорда истеъмол қилиниши ошқозон фаолиятининг бузилишига олиб келади.\nБундан ташқари, гилос ошқозонда кислота миқдори ошиб кетганда, ошқозон яраси касаллигида, ўпканинг сурункали хасталиклари ва қандли диабетда тавсия этилмайди.


ЎзА - Шавкат Мирзиёев қуйиш-прокатлаш комплекси қурилишини бошлаб берди\n29.08.2018 12:37 Чоп этиш версияси\nПрезидент Шавкат Мирзиёев “Ўзбекистон металлургия комбинати” акциядорлик жамияти жамоаси билан учрашди.\nДавлатимиз раҳбари уларни Мустақиллик байрами билан табриклаб, ушбу комбинат мамлакатимиз саноатида муҳим аҳамиятга эга эканини таъкидлади.\nБу ҳақда Ўзбекистон Республикаси Президенти Матбуот хизмати хабар бермоқда.\n«Бундай рақамлар, барча-барча режаларимизни бир гап билан изоҳласак, мақсад - одамларни рози қилиш. Бунинг учун иқтисодиётимизни барқарор қилишимиз, қўшимча қийматли маҳсулотлар ишлаб чиқаришимиз керак. Етти марта ўлчаб бир марта кесишимиз керак. Адолатли тизим қилиб, ҳисоб-китобни жойига қўйсак, иқтисодиёт ўзи ишлайди, ривожланиш, натижа бўлади, одамларнинг уйига даромад киради» деди Шавкат Мирзиёев.\nШунингдек, янги қурилаётган Тошкент металлургия заводининг асосий хомашёси бўлган иссиқ ҳолатда прокатланган листларга бўлган 500 минг тонна йиллик эҳтиёж тўлиқ қопланади. Қуюв-прокат мажмуасининг қурилиши Италиянинг “Даниели” компанияси томонидан амалга оширилади.


Қозоғистон ҳукумати яна ўн мингдан ортиқ маҳбусни авф этишга қарор қилган - BBC O'zbek\nҚозоғистон ҳукумати яна ўн мингдан ортиқ маҳбусни авф этишга қарор қилган\nImage caption Янги умумий авфда яна ўн мингдан ортиқ маҳбуснинг озод этилиши кутилмоқда\nҚозоғистонлик масъулларнинг айтишларича, мамлакат мустақиллигининг 20 йиллиги санаси муносабати билан 13.000 га яқин маҳбус авф этилади.\nСўнгги янгилик Қозоғистон Бош прокурорининг биринчи муовини томонидан Иоган Меркел томонидан эълон қилинган.\n"Қозоғистон мустақиллигининг 20 йиллиги муносабати билан жорий пайтда қамоқ жазосини ўтаётган 2.200 га яқин маҳкум ва жиноятлари оғир бўлмаган 10.600 нафар қонунбузар авф этилади," деб айтган жаноб Меркел.\nҚозоғистонлик масъулга кўра, сўнгги авф ижтимоий жиҳатдан ожиз гуруҳ вакиллари, яъни вояга етмаган ўсмирлар, ёш болали оналар, ҳомиладор аёллар, нафақахўрлар ва бир умрга ногирон бўлган маҳкумларни кўзда тутади.\nЯна авфга оид буйруққа асосан муайян таснифдаги жиноятлар енгиллатилади ва вояга етмаган ўсмир жиноятчиларга қарши бораётган маҳкама жараёнлари тўхтатилади.\nҚозоғистон Президенти Нурсултон Назарбоев март ойининг ўрталарида авфга оид қонун лойиҳасини ишлаб чиқиш вазифасини мамлакат Хавфсизлик Кенгаши зиммасига юклаганди.\nҚозоғистон ўз мустақиллигини эълон қилган 1991 йилдан буён мамлакатда олти бор умумий авф эълон қилинган. Улардан сўнггиси 2006 йилга тўғри келади.\nЎшанда президент Нурсултон Назарбоевнинг авф тўғрисидаги фармонига мувофиқ 34.000 маҳбус озод этилганди.\nАйрим маълумотларда Қозоғистон қамоқхоналаридаги жаъми маҳбусларнинг сони 60.000 дан ортиши айтилади.\nҚозоғистон умумий аҳолисининг сони эса, 16.4 миллион кишини ташкил этади.\nСўнгги янгилик маҳаллий инсон ҳуқуқлари фаоллари Қозоғистон қамоқхоналарида вазият инқирозий нуқтага етганлигини таъкидлаётган бир пайтга тўғри келмоқда.\nЎтган яқин ойлар ичида Қозоғистоннинг қатор жазони ўташ муассасаларида қамоқхоналардаги шароитларга эътирозан ўнлаб маҳкумлар ўз қўл томирларини кесиб ташлаганликлари хабар берилганди.\nЎз навбатида, Қозоғистон президенти қошидаги Инсон ҳуқуқларини сақлаш ҳайъати мамлакат масъулларини ўлим жазосини буткул бекор қилишга ҳам даъват этган.\nҚозоғистонда ўлим жазоси инсонларнинг умрларига зомин бўлган террорчилар ва қуролли низолар чоғида оғир жиноятларга қўл урган шахсларга берилади.


Ҳал этилган аҳоли муаммолари: Kun.uz Андижон жамоасининг 2021 йил сарҳисоби\n15:15 / 31.12.2021\n2021 йил поёнига етиб тарихга айланмоқда. Кўплаб жамоаларда бўлгани каби, Kun.uz'нинг Андижон бўлинмаси ҳам ортда қолган йилдаги фаолияти сарҳисобини қилди. Қувонарлиси, водий аҳолисининг сайтда ёритилган аксарият мурожаатлари ижобий ечим топди.\nДоимгидек, тўрт фасл ичи водий кезиб, воқеа-ҳодисаларни бериб боришга, мурожаатлар ортидан аҳоли муаммоларини ёритиб, масъулларга етказишга, оғир ҳолдаги беморларга хайрия акциялари орқали кўмаклашишга уриндик. Аҳоли мурожаатларини ўрганиш давомида жойлардаги муаммоларни Kun.uz минбари орқали мутасаддиларга етказиш асосий мақсадимиз бўлди. Шукрки, мақолаларимиз кенг оммага тақдим қилингач, уларнинг аксар қисми ижобий ечим топди.\nЙил бошида Шаҳрихонсой устига қурилган 55 йиллик алвастикўприк ўрнига янги кўприк сўраб мурожаат қилган Файзиобод маҳалласи оқсоқоллари билан учрашган эдик. Мазкур муаммога шахсан президент Шавкат Мирзиёевнинг ўзи эътибор қаратиб, қийналаётган аҳоли учун кўприк қуриб берилди.\n“Аҳоли шу кўприкдан яйраб ўтяпти. Файзиобод аҳолиси хурсанд, қўли дуода. Муҳтарам президентимизнинг назари тушиб, миллиард-миллиард сўм пулга катта замонавий кўприк қурдириб берди. Енгил машина ҳам, юк машинаси ҳам бемалол ўтади”, – дейди маҳалла оқсоқоли Абдуманноб ота Исмонов.\n“Жамоат транспортига муҳтож Андижон. Талабаларни қийнаётган муаммога ечим борми?” сарлавҳали мақоламизда Андижон шаҳридаги ОТМлар талабаларининг ўқишга қатнаши учун шаҳар ичидаги йўлкира нархи қимматлиги сабабларини ўрганган эдик. Талабалар “Дамас”ларда қатнаш қимматлиги сабаб, мутасаддилардан автобуслар қатновини йўлга қўйишни сўрашган эди. Ҳўш, мақоладан сўнг ўзгариш бўлдими?\n“Охирги икки йил давомида Андижон шаҳридаги талабалар номидан жамоат транспорти сўраб, жуда кўп ташкилотларга мурожаат қилдим. Самара бермади. Kun.uz сайтига арз қилишга мажбур бўлдик. Шундан сўнг ҳолат ўзгарди. Автобуслар олиб келинди. Талабалар олийгоҳларга қатнайдиган 75-йўналишга 12 та, 394-йўналишга 20та, 222-йўналишга 20 та, 14-йўналишга 10 та замонавий автобуслар қўйилди”, – дейди Андижон давлат университети талабаси Дилдора Олимжонова.\nСенат раиси Танзила Норбоевага “Охирги умидим сиздан...” дея мурожаат қилган қирғизистонлик онанинг арзи ёдингиздадир. Андижонга келин бўлиб тушган Шоирахон Эгамова 30 йилдан буён фуқаролиги бўлмаган шахс мақомида яшаётгани, паспорти йўқлиги учун 10 йилдан бери бор-йўғи 100 км нарида, Қирғизистонда яшовчи кекса онасини кўргани бора олмаётгани ҳақидаги материалимиз қаҳрамони билан ҳам учрашдик.\n“Биринчи марта Ўзбекистон фуқароси сифатида янги паспортим билан участкага бориб сайловда қатнашдим. Сўзга чиқдим. Менга ҳамма қарсак чалди. Сизлар келиб кетганинглардан сўнг 15 кунга қолмай паспорт беришгач, онамни кўргани бордим. Қувончимнинг чеки йўқ бўлса-да, роса йиғлабман. Онамни хурсанд бўлганини кўрсангиз эди”, – дейди Шоирахон Эгамова.\n“Ўтин ёқсакми ёки газ баллон?” – Андижон марказидаги “дом”да яшовчилар бу қишни ҳам газсиз ўтказишдан хавотирда” номли танқидий мақоламизга Андижон вилоят мутасаддилари тез фурсатларда муносабат билдирди. Ўрикзор маҳалласидаги 3-кичик даҳа 40, 21, 21 “А” ва 44-уйлардаги табиий газ таъминоти муаммоси ижобий якун топди ва ҳудудга 800 метр янги газ қувури тортилиб, электр тармоғи таъмирланди.\n“Андижон шаҳар “Ҳудудгаз” корхонаси ходимлари келиб қувурларни тортишди, хонадонимиздаги газ плитасида газ ёняпти. Бундан ташқари, уйларимизнинг фасадларини ҳам таъмирлаб беришди. Танқидга ўз вақтида муносабат билдирган вилоят ҳокимига раҳмат айтаман. Уйларимизга иссиқ кирди”, – дейди Ҳанифа Раҳимова.\nЖалақудуқ туманининг Ойбулоқ маҳалласи вакиллари уларнинг ҳудудига ҳоким оёғи ҳеч етмаётани, маҳалла муаммолар ичида қолганини айтиб мурожаат қилишганди. Электр кучланиши 110 волтга етмайдиган, ичимлик сувини “качалка”да тортиб ичаётган маҳалланинг камчиликлари икки ҳафта ичида ечимини топди.\nИзбосканда коронавирусдан вафот этган врачнинг оиласига бир йилдан бери президент қарорида айтилган пул тўлаб берилмаётгани ҳақидаги мақоламиз муҳокамаларга сабаб бўлди. Чиқишимиздан сўнг соғлиқни сақлаш тизими мутасаддилари уч боласи билан боқувчисиз қолган аёлга 250 миллион сўм бир марталик тўлов пулини тўлаб бергани бизни ҳам қувонтирди.\n“Одамлар бизни тингламай хулоса чиқаряпти” — оилали аёлни зўрлаганликда айбланаётган беш эркак” номли мақоламиз қаҳрамонлари томонидан берилган интервью охир-оқибат ўз исботини топди.\nМана шундай ижобий якун топган мурожаатлар бўйича кўплаб мисолларни келтиришимиз мумкин. Наманган шаҳрининг Ҳамроҳ кўчасида кўп қаватли уйлар қурилиши сабаб “снос”га учраган қатор фуқаролар муаммоларининг ечим топиши, Хонобод шаҳар ҳокимлиги томонидан Андижон давлат университети талабаларининг кўчаларни безашда берилмаган ҳақлари ундирилгани шулар жумласидан.\nЙил давомида, шунингдек, жойлардан қизиқарли мақолалар, ўтказилган байрамлар ва турли спорт мусобақаларидан баҳоли қудрат фото ва видеорепортажлар тайёрлаб, кенг оммага тақдим қилиб боришга интилдик. Водий табиати, тарихи, айниқса самимий ва тадбиркор инсонлари билан таништирувчи материаллар ҳам бериб бордик.\nБиз янги йилда ҳам водий вилоятларидаги воқеа-ҳодисаларни холис, тезкор ёритишда давом этамиз.\n00:27 / 16.01.2022\nАндижон вилояти ҳокимлиги кесилган дарахтлар “ўз жойида тургани”ни айтиб баёнот берди\n23:30 / 15.01.2022\nАндижонда туғруқхона ҳовлисидаги ўндан ортиқ дарахт кесиб ташланди\n13:47 / 13.01.2022\nАндижонлик фрилансер – “3 000 – 4 000 АҚШ доллари топяпман”\n20:15 / 05.01.2022\n“Ҳозирги ойлигимнинг 3 бараварини таклиф қилишди” – андижонлик дастурчи йигит ҳикояси


Фориш туман давлат солиқ инспекцияси қошида «Солиқ сервис» унитар корхонаси ташкил этилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Фориш туман давлат солиқ инспекцияси қошида «Солиқ сервис» унитар корхонаси ташкил этилди\nУнинг асосий вазифалари солиқ режимларини танлаш, тадбиркорларга солиқ имтиёзларидан фойдаланишда тушунчалар бериш, солиқ ҳисоботларини тайёрлашда тадбиркорларга кўмаклашиш, солиқ ҳисоботларини электрон кўринишда топширишда ёрдам бериш, тадбиркорларга интерактив хизматлардан фойдаланишда яқиндан ёрдам беришдан иборат.\nБундан ташқари «Солиқ сервис» давлат унитар корхонаси фуқароларга солиқ органларига йиллик деклорацияларни топшириш, солиқ тўловчиларни индентификация рақамларини (ИНН) олишда ҳам кўмаклашади.\nЭлектрон ҳисобот фактураларини ҳам юритиб, компьютер хизматлари ҳамда компьютерларга техник ёрдам кўрсатиш каби вазифаларни ҳам амалга оширади.\nҲозирга қадар аҳолига савдо ва хизмат кўрсатувчи тадбиркорлар онлайн назорат касса машиналарини қанча харажатлар эвазига Жиззах шаҳрига бориб рўйхатдан ўтказиб, хулоса олиб келишарди. Эндиликда онлайн назорат касса машиналари ўзимизда яъни «Солиқ сервис» давлат унитар корхонасида рўйхатдан ўтказилиб, хулоса берилади ҳамда техник хизмат кўрсатилади. Бу билан тадбиркорларимиз мушкули енгиллашди.\nТадбиркорларга ва юртдошларимизга «Солиқ сервис» давлат унитар корхонаси «Боғдон» шаҳарчаси Шароф Рашидов кўчаси туман давлат солиқ инспекцияси биноси 1-қавати кириш қисмида жойлашганини мълум қиламиз.\n«Солиқ сервис» ДУК бош мутахассиси


Ҳаёт ҳақиқатлари 25 August 2017 11:24 649\n– Туркистон тизма тоғи этагида жойлашган онам туғилиб ўсган Оқсув, Сўфаркат қишлоқларидаги жонли халқ шеваси бугунги адабий тилимизга жуда яқин. 1964 йилда Одил Ёқубов билан Оқсувга борганимизда шаҳар кўрмаган баъзи кекса одамларнинг адабий тилимизга монанд ҳолда сўзлашганлари бизни ҳайрон қолдирганди. Кейинчалик суриштириб билдикки, тарих китобларига кирган Даҳкат қишлоғи яқинида ва Бобур ялангоёқ кезган Осмон Яйлов тоғи этакларида шу Оқсув қишлоғиям бўлган экан. Бобурнинг Андижон ҳақида айтган: “Эли туркдур, лафзи қалам билан ростдур…” сўзларини оқсувликларга нисбатан ҳам татбиқ этиш мумкин. Барлос уруғининг бир шохаси бўлган бу қавмлар шайбонийларга бўйин эгмай, тоғ оралиқларида ўзларининг кўҳна туркий лаҳжаларини, ҳатто “турк” деган номларини ҳам сақлаб қолганлар. Онамизнинг мана шу адабий тилга табиатан яқин бир муҳитда яшагани ва унинг бойликларини зеҳнимизга болалигимиздан сингдирганлиги мен учун катта неъмат бўлган...\n...Биз биринчи навбатда табиатдан, сўнг китоблардан миннатдор бўлишимиз лозим. Бизни коинот бағрида омон сақлаб турган табиат неъмати – осмоннинг юқори қатламидаги азон пардасини эсланг. Уни “ернинг азон қалпоғи” ҳам дейишади. Лекин суратини кўрсангиз, миллион йиллар давомида тўпланган энг тоза ва энг тиниқ ҳаво – азон қалпоқдан кўра кўпроқ ҳарир ипак пардага ўхшайди. Эски китоблардаги “пардаи асрор” – “сирли ер пардаси” деган иборани ёдга солади у.\nНафис азон қатлами ердаги бутун тирик жонларни қуёшнинг хатарли зарраларидан ҳимоя этиб тураркан, аммо, афсуски, унга лат етказиляпти. Масалан, Антарктида устидаги минглаб квадрат километр майдонда азон қатлами йўқолди. Бу бутун дунёни ташвишга солмоқда. Антарктидада-ку қуёшли кунлар кам, аҳоли деярли йўқ. Борди-ю аҳоли зич жойлашган қитъалар ва қуёшли минтақалар осмони азонсиз қолса, аҳволимиз қандай кечади?\nЯхши китоблар бутун одамзод тарихи давомида тўпланган маънавий азон хизматини ўтайди. Улар инсониятни турли замонлардаги салбий таъсирлар ва ахлоқий бузилишлар “радиацияси”дан асраб келаётир. Энг яхши ёзувчилар эса одам зоти учун ана шу қадар зарур маънавий азон ишлаб чиқараётганликлари туфайли алоҳида эъзоздадирлар.\n– Пиримқул ака, мен бир нарсага ҳайронман; юксак маданият тараққий этгани сари ёвузлик, жиноят кўпайиб боряпти, кўпчиликда эътиқод йўқоляпти…\n– Жиноят, менингча, илгарилариям кўп бўлган. Лекин у яшириб келинган. Мана, Сталин даврини олайлик, миллионлаб одамлар уйларидан битта-битта олиб кетилиб, ёвузларча ҳалок этилган, бадном қилинган. Инсоният тарихида минг йиллар давомида бунчалик катта миқёсда, чексиз шафқатсизлик билан қилинган жиноят содир бўлмаган эди. Кўп халқлар ўз Ватанидан бадарға қилинди. Лекин ҳиди чиқарилмаган бу жиноятларнинг. Ҳозир, ошкоралик даврида эса ҳамма нарса ҳақида очиқ-ойдин айтилмоқда. Шундай бўлгани яхши. Масалан, уйнинг деразаларини очиб, хоналарни шамоллатиб турсангиз, ҳаво тоза бўлади, микроблар қирилиб кетади. Сиз айтган иллатлар ҳам шу микробларга ўхшайди, яъни уларга қуёш нури тушса, тоза ҳаво таъсир қилса – бу иллатларни йўқотиш осонроқ кўчади. Энди эътиқодга келсак. Эътиқодсизлик 50–60-йилларда кўпроқ эди. Назаримда, эътиқодлилар, ҳозир, аксинча, кўпайиб бормоқда. Мен бу ерда самимиятга йўғрилган диний имон-эътиқодни ҳам назарда тутаяпман. Эътиқод яхши бўлиш ва яхшилик қилиш ниятидан келиб чиқиши керак.\n– Лекин, аксари ҳолларда яхшиликка яхшилик қайтмайди-ку?\n– Қайтиши шарт эмас. Бизда мақол бор-ку, “Яхшилик қил – дарёга ташла, балиқ билмаса, холиқ билади”, деган. Яхшилик билан одам ўзининг дилини обод этади. Бировга ёмонликни раво кўрган кишининг дилида, албатта, ўша ёмонликларнинг асорати қолади. Ёмонлик охир-оқибат қайтади, кутилмаган жойдан қайтади. Мана, менинг отамга адолатсизлик қилганлар ичида бир одам бор эди (мен уни “Қора кўзлар” романимда Исмат бобо деган ном билан келтирганман). У чақимчилик билан қишлоғимиздаги бегуноҳ кишиларни қаматиб юборганди. Сири очилгач, одамларнинг назаридан қолди. Кейин эса кўзлари кўр бўлди. Аммо шундаям ёмонлик қилишни қўймади, бора-бора хотини, келини, ўғли ўртасида низо чиқара бошлади. Охири ўғли чидолмай: “Ота, шунча қилган айғоқчилигингиз каммиди, энди уйдагиларни тинч қўйинг”, дейди ғазаб билан. У эса “дод” солиб бақиради. “Мен сени оқ қиламан!” дейди ўғлига. Шунда хотини: “Оқ қиладиган одамнинг кўнгли оқ бўлади. Сизнинг эса кўнглингиз қора! Сизнинг кўзингиз кўр эмас, имонингиз кўр, виждонингиз кўр!” дейди…\nСуҳбатдош: Анвар ЖЎРАБОЕВ


Банкоматлар кўпайиши нақд пул масаласининг ечимими?\nKo'rildi: 307 Qo'shildi: 26-01-17\nМарказий банк вакили бу йил Ўзбекистонда пластик картадан нақд пул олиш имконини берувчи мингта банкомат ва 2 мингта инфокиоск ўрнатилишини айтди\nМарказий банк бугунги кунда пластик картадан нақд пул ечиб олиш муаммосини ҳал қилиш бўйича қатор чора-тадбирларни кўрмоқда. Бу ҳақда NUZ.UZ мухбирига Марказий банк пул муомаласи департаменти ходими Фахриддин Бобоев маълум қилди.\n«Бундан ташқари, нақд пулсиз ҳисоб-китоб тизимини ривожлантиришда ҳам давом этамиз. Тез орада республикадаги барча савдо ва хизмат нуқталари терминаллар билан таъминланади. Ана шунда нақд пул муаммоси ҳам барҳам топади «, — деди Марказий банк вакили. Фахриддин Бобоев шунингдек шаҳар ва қишлоқ жойларда мини-банклар сонини ошириш режаси ҳам борлигини маълум қилди. Илгари меъёрга кўра 5 км радиусда битта банк, унинг бўлими ёки мини-банк етарли деб ҳисобланган бўлса, эндиликда мазкур масофани 1 кмгача қисқартириш кўзда тутилмоқда.


13 август, 2020, 13:17\nТеглар:Ҳамиджон Актамов | Қизилқум | Суперлига\nКлубларда ўз имкониятини кутиб юрган ёш футболчилар кўп.\nХабарингиз бор, ОФК терма жамоаларнинг бу йилги расмий учрашувларини 2021 йилга қолдирди. Аммо ФИФА кунлари сақланиб қолди. Мавсумнинг катта қисми карантин туфайли ўтиб кетганини инобатга олсак, ФИФА кунларида ҳам Суперлига учрашувларининг ўтказилиши қанчалик тўғри? SPORTS.uz бу борада Суперлига клублари бош мураббийларининг фикрларини билишга қизиқди.\nҲамид Актамов – “Қизилқум” клуби бош менежери:\n– Терма жамоаларнинг бу йилга режалаштирилган халқаро ўйинлари кейинги йилга қолдирилгани ва шунга қарамасдан, ФИФА кунларининг сақланиб қолингани кўп жиҳатлардан яхши бўлди, деб ўйлайман. Мен ФИФА кунларида терма жамоаларнинг ўйнашига қарши эмасман, лекин бу ўйинлар шундоқ ҳам анча муддат тўхталишларга учраган чемпионатда яна тўхтатилиш қилишига қаршиман. Чунки, катта муддат футболсиз қолдик. Энди буёғига Суперлига учрашувларини имкон қадар ҳеч қандай тўхталишларсиз регламент бўйича давом эттириш керак.\nЯна шуни ҳам алоҳида таъкидлаб ўтмоқчиманки, чемпионатдаги барча жамоалар 48 тадан футболчини рўйхатдан ўтказган. Бу ҳар бир клуб 3-4 та таркибга эга, дегани. Шундай экан, нега терма жамоага 2-3 та футболчиси жалб этилган клубларнинг ўйинлари кейинга қолдирилиши керак? Содда қилиб айтадиган бўлсам, чемпионат терма жамоа ўйинлари қурбони бўлишига қаршиман. Бизга футбол керак.\nТаркибдаги барча футболчи майдонга тушиш умидида ҳаракат қилади, шуғулланади. Етакчи футболчилар терма жамоага жалб этилган тақдирда, клублар ўйинларни қолдиришга ҳаракат қилмасдан, айнан ўз имкониятини кутиб юрган ёш футболчиларга имкон бериши керак. Ўйлайманки, ана шундай ёшлардан келажакда терма жамоамиз учун муҳим футболчилар етишиб чиқади.\nВидео "Машъал" футболчиси гол урди, "Қизилқум" ғалаба қозонди (видео)\nLIVE Coca Cola Суперлига. "Қизилқум" сўнгги дақиқадаги автогол эвазига ғалаба қозонди (видео)


Таниқли шоир Ботир Эргашев ўзининг янги китобини тақдим этди\n17:36 / 02.06.2017\nШу кунларда Оммавий ахборот воситаларда "Китоб мутолааси ва китобхонликни ошириш" ҳақида тинимсиз равишда жуда катта тарғибот ишлари олиб борилмоқда. Албатта бу хайрли ишларда ижодкорларнинг бевосита иштироки алоҳида ўрин тутади.\nАна шундай ижодкорлардан бири Ўзбекистон Ёзувчилар уюшмаси аъзоси, таниқли шоир Ботир Эргашев. Ушбу шоирнинг "Аллоҳимга айтиб бер!" номли китоби чоп этилгани ҳақидаги хабарни ўтган йили сайтимиз орқали сиз азиз ўқувчиларимизга етказган эдик.\nОрадан унча кўп фурсат ўтмай, куни кеча Ботир Эргашевнинг янги ижод намуналаридан ташкил топган яна бир китоби нашрдан чиқди.\n"Жонинг соғ бўлсин!" дея номлаган ушбу мўъжазгина китоб шеърият ихлосмандларига, сиз қадрли китобхонларга манзур бўлади, деб умид қиламиз!\nЮксак мақсадлар сари интилган “Ижод Пресс” истиқболли манзиллар сари одимламоқда\n16:23 / 13.04.2018


Аҳолига бўлғуси АЭСнинг ядро қурилмалари ҳақида маълумот олишга рухсат берилди - Anhor\nAnhor Все посты Аҳолига бўлғуси АЭСнинг ядро қурилмалари ҳақида маълумот олишга рухсат берилди\n11 Sentabr 2019\nФуқаролар ядро қурилмаларини танишув мақсадларида белгиланган тартибда бориб кўришлари мумкин...\nЎзбекистон Президенти Шавкат Мирзиёев “Атом энергиясидан тинч мақсадларда фойдаланиш тўғрисида”ги қонунни имзолади. Унга кўра, атом энергиясидан фойдаланиш объектлари давлат мулкида ёки Президент томонидан белгиланадиган юридик шахслар мулкида бўлиши мумкин. Ушбу объектлар рўйхати ҳам Президент томонидан тасдиқланади.\nЭнергетика вазирлиги бу борада ваколатли давлат органи бўлиб, атом энергиясини ривожлантириш соҳасидаги ягона давлат сиёстини амалга оширади. Саноат хавфсизлиги давлат қўмитаси эса атом энергиясидан хавфсиз фойдаланишни давлат томонидан тартибга солувчи махсус ваколатли орган ҳисобланади.\nШунингдек қонунга мувофиқ, фуқаролар тегишли давлат органларидан ядро қурилмаларининг хавфсизлиги ҳақида маълумот олишлари, ядро қурилмаларини танишув мақсадларида белгиланган тартибда бориб кўришлари мумкин.\nҚонун билан ядро қурилмаси зоналарида рухсат берилмаган йиғилишлар ва бошқа оммавий тадбирларни ўтказиш тақиқланади.\nАдлия вазирлиги нега махсус комиссиянинг коронавирусга қарши курашиш бўйича қарорлари чоп этилмаётганига изоҳ берди


AКТ вазири ТAТУ Фарғона филиали фаолияти...\n28.09.2021 22:12 0 1159\nЎзбекистон Республикаси Aхборот технологиялари ва коммуникацияларини ривожлантириш вазири Ш. Содиқов хизмат сафари доирасида, Муҳаммад ал-Хоразмий номидаги Тошкент ахборот технологиялари университети Фарғона филиали фаолияти билан яқиндан танишди.\nТашриф давомида сўнгги вақтларда таълим соҳасидаги ислоҳотлар, филиалдаги ўқув, илмий, маънавий-маърифий ишлар бўйича ўрганишлар олиб борилди. Тадбирда талабалар учун яратилган шароитлар, талабалар томонидан эришилаётган ютуқлар, филиалнинг кейинги 5 йиллик режалари бўйича яқиндан танишилди.\nШу билан бирга, филиал ҳамда Aкадемик лицейнинг иқтидорли талабалари томонидан яратилаётган янги лойиҳалар тақдимот қилинди.\nТАТУ Фарғона АКТ Шуҳрат Содиқов\nҲодиса 15/10, 15:57\nФарғонада банкни ўмарган 7 хакерга ҳукм ўқилди\nТехнология 12/10, 19:04\nAКТ вазири Навоий радиотелеузатиш маркази фаолияти билан танишди


Эр билан чиқишишнинг олтин формуласи | Суғдиёна биринчи аёллар электрон журнали\nЭр билан чиқишишнинг олтин формуласи\nҚўшни аёлнинг эри Туркияга оилавий дам олишга олиб кетганмиш. Қайнисинглингиз куни кеча куёв бола олиб берган яп-янги машинани миниб суюнчисини олиб кетди. Сиз эса бундай орзуларга берилишдан фойда йўқ эканини тушунасиз. Йўғ-э? Нега бефойда бўларкан? Ахир айтишади-ку яхши ният ярим давлат деб. Севгилингизни қўлидан ҳамма иш келишига ишонсангиз бас. У сиздан «қачон биз ҳам одамга ўхшаб яшаймиз», қабилидаги гапларни эмас, балки «менга бундан ҳам зўридан олиб берасиз, шунақами?» деган қатъий ишончни эшитсин.\nТурмуш ўртоғингизни бошқалар билан солиштиришни бас қилинг.\nУ билан яшаяпсизми, демак қайсидир жиҳати учун севиб қолгансиз. Ушбу севгининг сўниб қолмай ҳамиша ёниб туриши эса ўз қулингизда. Камчиликларга келсак...Беайб парвардигор. Камчилик сизда йўқми?\n«Бу менинг вазифам эмас»\nОилада ким овқат пишириши-ю, ким пул топишининг нима фарқи бор?\nМуҳими бу эмас, ҳар иккалангизнинг оила мустаҳкамлигига беминнат ҳиссангизни қўшаётганингиз. Эркак киши аёлига бундан-да яхшироқ муомалада бўлиши мумкин деб ҳисоблайсизми? Ўзингиз-чи, ҳар доимга ҳам у орзу қилган рафиқа талабига жавоб бера оласизми? Тан олинг жилла қурса умрингизда бир марта ёқмаган гапига жавобан гап қайтаргансиз, кайфияти йўқ пайтда саволларингиз билан жаҳлини чиқаргансиз.\n«Сиз мени тушунмайсиз!»\nЭркак киши сирли аёлларни ёқтиради деб ичимдагини топ қабилида иш тутманг\nНима истаётганингизни очиқчасига айтганингиз яхшироқ. Компьютер ёки телевизор қаршисидан кета олмаётган эрингизга араз қилгунча бир ўзингиз эплай олмаган ишингиз ҳақида гапириб ундан ёрдам беришини илтимос қилиб кўринг. Яъни аниқ-таниқ гап билан вазиятга ойдинлик киритинг. Масалан, овқат сузмоқчи эдим, реклама пайтида нонга чиқиб кела олмайсизми? Ичимдагини топади деб чучварани хом санаманг. Топиши мумкин, фақат... Ичингиздагини тилга кўчирганингиздан сўнг.\nБир-бирингиздан дам олиб туринг\nУ яна дўстлари билан учрашгани кетади. Сиз эса ҳар доимгидек уйда ёлғиз. Шошманг, нега ёлғиз бўларкан? Сизда дугона йўқми? Модомики кечки вақтингиз телевизор қаршисида ўтган тақдирда ҳам нима бўпти? Қайтага шу вақт ичида ўзингизга ёқадиган бирорта фильмни кўриб оласиз. Дўстлари билан икки кунга балиқ овига кетмоқчи? Майли, бораверсин. «Қанақа балиқ ови эканини мен биламан» деб кўнглини совутманг. Ёруғ юз билан кузатганингиздан миннатдор бўлади, ишонаверинг. Қолаверса айрилиқ ҳиссиётларни ўткирлаштиради.\n«Қачон қарама, сиз ҳақсиз!»\nЭркак киши доим ҳақ. Эҳ, аёл бўлиш нақадар қийин-а. Нима қилишга ҳам ҳайронсиз. Ён босай десангиз ҳақлигингиз кундек равшан. Фикр билдиришга ҳаракат қилсангиз яна тортишиб қолишингиз мумкин. «Хўп» деб уникини маъқуллайверган тақдирингизда ичингизда ўзингиз ва унга нисбатан алам тўпланиб бораверади. Келинг баҳслашиб қўя қолинг. Фақат маданиятли тарзда. ҳақиқатга яқин фактларни келтирган ҳолда, аста, аёллик назокати ила...Баъзида баҳслашиб туриш ҳам фойдали\n«Ҳозир йиғлаб юбораман...»\nОртиқча кўз ёшга хожат йўқ!\nЭрингиз қайсарлик қилса сиз кўз ёшга эрк беришга тушасиз. Ахир эркакларнинг аксарияти аёлларнинг кўз ёшига дош бера олмаслигини биласиз-ку! Бу усулни тез-тез қўллашдан нари бўлинг! Фақат айрим пайтлардагина иш бериши мумкинлигини ёддан чиқарманг.\nСевги изҳорига мажбурламанг\nБу сўзларни эшитиш қанчалар ёқимли бўларди-я. У бўлса ҳиссиз, қаранг, сўрасангиз жавоб бериш ўрнига телевизор кўриб ўтиришини...ҳафа бўлманг! Кўпгина эркаклар ширин сўз бобида нўноқ. Афсус, бу сўзлар туфайли аёлда бахт гормони ажралиб чиқишини билишмайди-да. Аммо дил изҳорини ҳадеб ишлатавериш ҳам унинг қадри йўқолишига олиб келади. ҳар куни «севаман» сўзини эшитаверсангиз, ундан ҳаяжонланиш ҳиссини туймаслигингиз аниқ.\nУнга ҳордиқ чиқаришга имкон беринг!\nХўрсинишларингиз ёрдам беради деб ўйлаяпсизми? Нега хафа бўласиз? Уйда оиласи ёнида футбол кўришнинг ёмон томони йўқ-ку. Сиз ҳам футболни бирга ўтириб кўринг, балки қизиқиб қолиб ундан ҳам баландроқ овозда «Го-о-ол!» деб бақирарсиз! Ёқмаса ёнида ўтирганча севимли машғулотингиз билан шуғулланишингиз мумкин. Айтайлик кашта тикиш, тўқиш ва ҳоказо. Шунда ҳар иккалангиз бир-бирингизга ҳалал бермаган ҳолда дам оласиз!\nTags:макрсугдиёнаэр билан чиқишишнинг олтин формуласиПохожие статьи «ТАРТИБ» ЛАҚАБЛИ ИНЖИҚ ЭР «МАКРЛАРИМ ЭРКИНЛИКДАН ЖУДО ҚИЛДИ» Чинакам муҳаббатдан эркакларнинг бола боқишигача…Twitter НравитсяSocButtons v1.5


Тошкентда аҳоли орасидан 59 кишида коронавирус қайд этилди — Sof.uz\nЖАҲОН 100,799,655 72,801,747 2,164,681\n7.07 10:04 325 Ўзбекистон\n2020 йил 7 июль соат 10:00 ҳолатига кўра, Ўзбекистонда коронавирус инфекцияси қайд этилганлар сони 10459 (+97) нафарни ташкил этмоқда. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди.\nАйни пайтда юртимизда 6690 нафар коронавирус инфекциясига чалинган фуқаролар соғайган.\nҲозирда мамлакатимизда 3732 нафар беморга шифокорларимиз томонидан белгиланган стандартлар бўйича даво чоралари кўрилмоқда. Улардан 25 нафари оғир, 11 нафари эса ўта оғир аҳволда.\n25.01 22:11 2407\n24.01 13:30 1940\n25.01 10:17 1677\n25.01 19:25 1228\n11.01 04:47 584 Тиббиёт\n23.11 23:19 272 Ўзбекистон


Сомонийларнинг куч-қудрат ва шон-шуҳратга тўлган даврлари IX аср охирларида бошланиб, у қандай кечганини биз юқорида кўриб ўтдик. Улар, айтиб ўтилганидек, минтақалик бошқа бир сиёсий куч — қорахонийлар билан курашга дош беролмай инқирозга юз тутганлар. Совет даври тарихшунослигида сомонийлар ва қорахонийлар ўртасида кечган табиий рақобатни «Мовароуннаҳр ва турклараро зиддият», «туркларнинг Мовароуннаҳрга бостириб кириши» тарзида кўрсатиш ҳоллри ҳам бўлган. Бунинг сабаби тўғридан-тўғри Россия империясини коммунистлар бошқарган даврдаги салтанатпарастлик мақсадлари билан боғлиқ бўлиб, большевиклар ҳукмронлиги даврида минтақада ўтказилган «маъмурий бўлиниш»ни (аслида парчалашни) ҳамда ўзбекларни икки дарё оралиғига келгинди қилиб кўрсатишни тарихан исботлашга уриниш ва омма онгига сингдириш эди, холос.\nАслида эса илгарилари ҳам кўп марта бўлганидек, X асрнинг иккинчи ярмига келиб минтақанинг Еттисув қисмида ўзи шаклланган макондан кўра ҳам кенгроқ миқёсда сиёсий фаолият кўрсатиш имкони ва қудратига эга бўлган янги сиёсий куч майдонга чиқади. Биз уларни қорахонийлар номи остида биламиз.\nШу ўринда қорахонийлар сулоласининг келиб чиқиши масаласига доир савол туғилади. Илмий доираларда мазкур масалага ҳалигача узил-кесил нуқта қўйилганича йўқ. Қорахонийлар фаолияти минтақамизнинг Еттисув, Марказий Тантритоғ ҳудудида қадимдан яшаб келаётган туркий тилли кавмларнинг сиёсий, иктисодий, маданий, маънавий муносабатлари муҳитида шаклланганлиги аниқ бўлгани ҳолда, мазкур сулола тўғридан-тўғри қайси бир қабилага тегишли экани масаласи ҳамон баҳсталаб бўлиб келмоқда. Бу фан учун табиий ҳол, албатта. Биз учун эса асосий вазифа ўзбек давлатчилиги тарихида қорахонийлар сулоласи тутган ўринни кўрсатиб беришдан иборатдир.\nИкки оғиз сўз «қорахон» атамаси тўғрисида. Бу ерда «хон» маълум тушунча, яъни «ҳукмдор». «Қора»нинг (аслида эса «Қаро») бир неча маънода қўлланилишини таъкидлаган ҳолда, биз кўраётган мисолда «буюк», «улуғ» тушунчасини беради, десак хато бўлмайди, яъни «Буюк хон», «Улуғ хон».\nШундай қилиб, X аср иккинчи ярми давомидаги саъй-ҳаракатлар натижасида қорахонийлар шарқий йўналишда Балхаш кўли — Черчен дарёсигача (Шарқий Туркистон) бўлган ерларни бўйсундиришга муваффақ бўлиб, ғарбий йўналишда эса Исфижоб, Ўзганд, Мурғоб дарёси қуйи оқимларигача бўлган ҳудудларни ўз таъсир доираларига киритиб оладилар. Ҳарбий-сиёсий мавқеларини мустаҳкамлаб ва кенгайтириб бораётган қорахонийлар учун энди янада ғарбга силжиб Самарқанд, Бухоро вилоятларини ҳам бўйсундиришга ҳаракат қилиш табиий эди. Зеро, уларнинг минтақадаги шу вақтдаги асосий сиёсий рақиблари бўлмиш сомонийлар сиёсий маркази худди шу маконда жойлашганди. Мазкур мақсад йўлидаги биринчи уриниш 992 йили рўй беради. Шу йили қорахоний Буғрохон сомоний Нух ибн Мансур (976—997) билан жангда ғолиб келиб Бухорони ишғол қилишга муваффақ бўлади. Аммо бу ютуқ вақтинчалик бўлиб тез орада Буғрохон орқага қайтиб кетишга мажбур бўлади. Фақат 999 йилга келибгина қорахонийлар яна бир бор Бухорони забт этишга муваффақ бўладилар. Манбаларда ёзилишича, бу галги уринишда деярли қийинчилик бўлмаган. Оддий халқ томонидан эса қорахонийларнинг Бухорони эгаллашлари бир сулола ўрнига иккинчи бир сулола келиши қабилида қабул этилган. Гарчи ўрта аср тарихчилари бунинг сабабини ҳар икки сулоланинг бир динга мансублиги орқали тушунтирсаларда, буни инкор этмаган ҳолда минтақанинг Бухоро, Самарқанд каби шаҳар ва вилоятлари учун Еттисув, Шарқий Туркистон ҳудудлари ҳам тарихий-маданий бирлик жиҳатидан бегона эмаслиги бош сабаблардан бўлган, деб ҳисоблаш тўғрироқ бўларди. Хуллас, 1005 йили сомонийлар сиёсий саҳнадан бутунлай тушиб кетдилар ва шу вақтдан бошлаб қорахонийлар энди Бухоро, Самарқанд ва умуман Амударёгача бўлган ҳудудларни ҳам бошқара бошлаганлар. Бошқача қилиб айтганда, XI аср бошларида Туркистон бир қанча сиёсий кучлар томонидан идора этилган. Шарқий Туркистон, Тошкент, Исфижоб, Фарғона, Самарканд, Бухоро, Чагониён, Хутталон вилоятлари қорахониилар, Амударёнинг чап соҳилидаги ерлар то Ғазнагача, Хуросон, Сейистон вилоятлари ғазнавийлар, Хоразм эса хоразмшоҳлар, Орол денгизидан шарқ ва шимолдаги ерлар ўғизлар иттифоқи юмонидан бошқарилар эди. Албатта, биз бу ҳолни ижобий бир ҳол деб баҳолай олмаймиз. Зеро, ягона мамлакат ва улкан минтақанинг бир қанча сиёсий маконларга бўлиниши, унинг ички ва ташқи хавфсизлигига путур етказиши, сиёсий қучлараро зиддиятлар келиб чиқишига олиб келиши турган гап эди. Худди шундай бўлди ҳам. Масалан, 1008 йили қорахонийлар ва ғазнавийлар ўртасида ҳарбий тўқнашув юз беради (Балх атрофида). Шуниси қизиқки, ўз вақтида, яъни сомонийлар сулоласи хукмронлиги йилларида қорахонийлар ва ғазнавийлар ўзаро яқинлашув сиёсатини тутган эдилар. Буни сиёсий манфаатлар орқали тушунтириш мумкин.\nXI асрнинг иккинчи ярмидан бошлаб эса қорахонийлар шу юз йилликнинг 40-йилларидан буён кучга кира бошлаган бошқа бир туркий тилли сулола—салжуқийлар билан кескин муносабатда бўла бошлайдилар. Маълумки, салжуқийлар XI асрнинг 40 йили ғазнавийларни мағлубиятга учратиб, 50-йиллардан эса Хуросондан Бағдодгача бўлган ҳудудни ўзларига бўйсундиришга эришган эдилар. Минтақада ҳукмронликка интилиш борасидаги бу икки сулола ўртасидаги курашнинг амалий кўриниши сифатида 1089 йил воқеаларини келтириш мумкин. Чунончи, ўша йили салжуқий ҳукмдор Маликшоҳ (1072—1092) Бухоро, Самарқанд, Ўзганд каби шаҳарларда ўз сиёсий ҳукмини ўрнатиб, қорахонийларга қаттиқ зарба беришга муваффақ бўлади. Гарчи тез орада қорахонийлар ўз мавқеларини қайта тиклашга муваффақ бўлсалар-да, аммо 1130 йили бошқа бир салжуқий ҳукмдор султон Санжар (1118—1157) томонидан Самарқанднинг ишғол қилиниши қорахонийларнинг жиддий ҳарбий-сиёсий куч сифатида бундан буёнги тақдирларини ҳал этди, деса бўлади. Чунки энди салжуқийлар Самарқанд тахтига қорахонийлардан кимни ўтқазиш ё ўтқазмасликни тўғридан-тўғри ўзлари ҳал қилардилар. Яъни қорахонийлар сиёсий куч сифатида бутунлай йўққа чиқмасдан, салжуқийларнинг иродаси доирасида фаолият кўрсатар эдилар. Кўп ҳам ўтмасдан — 1137 йили қорахонийлар шарқдан келган бошқа янги сиёсий куч — қорахитойлар (киданлар) томонидан Хўжанд атрофида юз берган урушда мағлубиятга учрайдилар. Қорахитойлар қудрати нечоғлик бўлганини шундан ҳам билиб олса бўладики, 1141 йили улар энди қорахонийлар ва салжуқийларнинг бирлашган лашкарларига ҳам зарба беришга муваффақ бўладилар. Қизиғи шу ердаки, қорахитойлар ҳам қорахонийларни сиёсий сулола сифатида бутунлай йўқ қилиб ташламай, аксинча, уларни ўз қарамликларида тутиб қоладилар. Қорахонийлар фаолиятига чек қўйиш эса 1213 йилга келиб юз беради. Буни хоразмшоҳ Султон Муҳаммад (1200—1220) амалга оширади.\nҚорахонийлар даври бошқарув тизими масаласига тўхталиб ўтсак. Совет тарихшунослиги мазкур сулоланинг минтақадаги сиёсий ҳокимияти ва бошқарув усули ҳақида сўз борганда, қорахонийлар сомонийларнинг ўрнини олишлари билан марказлашган давлат тизимига зарба берилди, бошқарувда мулкчилик (яъни қўл остида вилоятларни сулола намояндаларига бўлиб бериш) шакли жорий қилинди, қабилидаги ақидани илгари сурган. Ваҳоланки, бошқарув шакли жамият ижтимоий-сиёсии, иқгисодий ҳаёти, талаблари, вазифалари мазмуни билан боғлиқлиги назардан четда қолдирилган. Чунончи, асли Еттисув вилоятида юксалишни бошлаган қорахонийлар, юқорида таъкидланганидек, жануб, ғарб йўналишларида ўз ҳукмронлик доираларини кенгайтириб боргаанлар ва бунинг натижасида Черчен дарёсидан Хоразмгача бўлган ҳудудни бошқара бошлаганлар. Сиёсий марказ сифатида эса юксалишлари бошланган ўз тарихий маконларидаги катта шаҳарлардан бўлмиш Болосоғун ва писбатан ундан узоқда бўлмаган Кошғарни танлаганлар. Демак, асосий сиёсий марказ шу ҳудудда мужассамлашган. Бухоро, Самарқанд, Чағониён, Фарғона ва бошқалар табиий равишда янги сиёсий марказга нисбатан вилоят (мулк) ўрнида бўлган. Гарчи кўп жиҳатлардан Самарқанд ва Бухоро тараққиётда Болосоғун ва Кошғардан анча юқори бўлса-да, аммо худди шу даврдаги сиёсий вазиятга кўра, бошқарув маркази минтақанинг Еттисув, Шарқий Туркистон қисмига кўчиб қолганди. Ана шу «табиий» сабабларга кўра, анъанавий равишда қадимдан марказ ролини ўтаб келган Бухоро ва Самарқанд эндиги сиёсий мавқеига кўра вилоят (мулк) даражасига тушиб қолишларига тўғри келган. Шу билан бирга уларнинг иқтисодий, маданий ва, айниқса, сиёсий имконлари шу қадар юқори бўлганки, кўриб чиқилганидек, Самарқанд, Бухородаги сиёсий ўзгаришлар қорахонийлар сулоласи мавқеида катта аҳамият касб этган. Иккинчи томондан, сомонийлар даврида ҳам бир қанча вилоятлар (масалан, Хоразм, Сейистон, Ғазна, Чағониён ва бошқалар) марказдан фарқли ўлароқ мустақил сиёсат юритишга ҳаракат қилганлари ҳам маълум. Демак, сомонийлар давридан кейинги сиёсий-географик ўзгаришларга сабаб бўлган қорахонийлар ҳукмронлик ва бошқарув тизимида шу ўзгаришларга яраша баъзи янгиликлар бўлиши табиий эди. Аммо юқорида таъкидланганидек, бошқарув тизимининг шакли сиёсий, ижтимоий, иқтисодий, маданий омиллар билан боғлиқ бўлгани учун ҳам қорахонийлар даврида сомонийлар вақтида мавжуд бўлган бошқарув тизимининг асосий мазмуни сақланиб қолган. Аслида бошқача бўлиши ҳам мумкин эмасди. Чунки аввалдан шаклланиб келган ва объектив тараққиёт натижаси ўлароқ юзага келган бошқарув анъаналаридан қорахонийлар юз ўгира олмасдилар.\nМарказдаги бошқарув тизими икки идора: даргоҳ ва кноплардан иборат бўлган. Олий ҳукмдор ўзига тобе бўлган вилоят ва шаҳарларга ҳукмдор сулола намояндаларини тайинлаб, бу билан, табиий равишда, бутун мамлакат узра ўз сиёсатини юргизишни мақсад қилиб қўйган. Вилоят (мулк) ҳукмдорлари илиг унвонига эга бўлганлар. Бироқ, илгарилари ҳам кўрганимиздек, вилоятлар марказдан фарқли мустақил сиёсат юритишга ҳам интилганлар. Бу ўз ўрнида ички низоларга сабаб бўлиб, XI асрнинг учинчи чорагида қорахонийлар сиёсий бирлиги иккига: ғарбий ва шарқий хоқонликларга бўлиниб кетади. Мовароуннаҳрда ҳукмронлик қилган қорахонийлар намояндалари бундан буён марказга бўйсунишдан бош тортиб, мустақил сиёсат юргиза бошлаганлар. Шарқий вилоятларда (Еттисув, Шарқий Туркистон) жойлашган сиёсий марказ эса уларни бўйсундиришга ожиз бўлган. Аммо ҳам ғарб, ҳам шарқ бир сиёсий хонадоннинг турли намояндалари орқали бошқариб борилаверган.\nҒарбий хоқонликда (Самарқанд, Бухоро, Хутталон, Чағониён) сомонийлар даврида мавжуд бўлган бошқарув тизими (бош вазир, молия ишлари, давлат расмий ҳужжатларини ишлаб чиқиш, соқчилар бошлиғи, хат-хабарлар, сарой иш бошқарувчиси, мухтасиб, вақфлар, қозилик ишлари девонлари) сақланиб қолгани маълум. Шунингдек вилоят бошлиқларини ҳоким, шаҳар бошлиғини раис деб аташ расми ҳам ўзгармаган.\nҲар қандай давлатчиликда бўлгани каби қорахо-нийлар даврида ҳам марказдаги (даргоҳдаги) бошқарув тизимига катта эътибор берилган. Бунда даргоҳ, яъни олий ҳукмдор билан вилоятлар, фуқаролар ўртасидаги муносабатларни уйғунлаштириб турувчи ҳожиблар фаолияти алоҳида ўрин тутган. Сомонийлардан фарқли ўлароқ қорахонийлар даврида ҳожиблар, асосан, олий ҳукмдор, вилоят ҳокимларининг давлат ва раиййат ишлари бўйича энг яқин маслаҳатчилари ҳисобланганлар. Бунинг исботини шундан ҳам билиб олиш мумкинки, машҳур мутафаккир ва шоир Юсуф Хос Ҳожиб (тахминан 1020 йилларда туғилган) қорахоний Тамғоч Қора Буғрохон (1074—1102/1103) эътиборини қозониб, хос ҳожиб унвонини олган. Бу ҳақда унинг ўзи шундай ёзган: «Хос ҳожиб унвони лойиқ билди у (яъни Буғрохон), Ўзига энг яқин одам қилди у». Ҳудди шундай унвонга Маҳмуд Кошғарий (XI) ҳам муносиб кўрилгани маълум.\nДаргоҳ фаолиятини тегишли даражада тутиб туришда сарой ишлари бошқарувчиси, ҳозирда биз протокол юмушлари деб билувчи, меҳмонларни қабул қилиш хизмати (унинг бошлиғи «Бирук» деб аталиб, бу атаманинг «Буйруқ» билан боғлиқлигини эҳтимол қилиш мумкин), хазиначи (ағичи), ошхона мутасаддиси (ошчи), шарбатдор, ётоқ, кийим-кечак билан таъминловчи хизмат, ов уюштириш хизмати (қушчи) ва бошқаларнинг ҳар бирининг ўз ўрни бўлган.\nОлий ҳукмдорнинг хавфсизлигини таъминлаш, унинг сиёсати йўлида содиқона хизмат қилиш вазифаси бўлган махсус сараланган ҳарбий қисм (гвардия) ҳам даргоҳ бошқарув тизимига кирган. Албатта, гвардиядан ташқари ҳарбий қўшин ҳам мавжуд эди. Ундаги энг муҳим лашкарбошилик ва бошқарув мансабларига қорахонийлар сулоласи намояндалари ҳамда содиқлигига шубҳа булмаган лашкарбошилар тайинланган. Агар қўшиндаги бошқарув тизимига назар ташланса, шу нарса аёнлашадики, йирик лашкарбошилардан гашқари кичик офицерлар (човуш), отлиқлар сардори (ҳайлбоши), юзбоши, мингбоши каби ҳарбий мансаблар ҳам мавжуд бўлган. .\nЮқорида таъкидлаб ўтилганидек, бир вақтнинг ўзида минтақада бир неча ўзига яраша қудратли сиёсий кучларнинг фаолият кўрсатиши ва бундан ташқари қорахонийлар сулоласидаги ички келишмовчиликлар даргоҳнинг ташқи ишлар (дипломатия) масаласига жиддийлик билан қарашига сабаб бўлган. Буни Юсуф Хос Ҳожибнинг «Кутадғу билиг» асарида келтирилган маълумотлар орқали ҳам билишимиз мумкин. Ташқи сиёсат билан шуғулланувчи мансабдорларга, хусусан, элчилар олдига жуда катта талаблар қўйилган, яъни улар «билимли, ўқувли, етук, шерюрак, кўзи тўқ, уят-андишали» бўлишлари керак бўлган. Талаблар ичида шундайлари ҳам бор: астрономия, математика, геодезия илмларини мукаммал билиш, шахмат ва нардни рақибларидан устун даражада ўйнаш, ҳарбий санъатда беназир бўлиш ва ҳеч қачон май ичмаслик, сўз, ибораларнинг тўғри ва кўчма маъноларини пухта билиш.\nИқтисодий муносабатлар тўғрисида сўз кетаркан, шуни айтиш керакки, қорахонийлар даврида ҳам деҳқончилик ишлари ўз маромида кечган. Бунга, албатта, сунъий суғориш тизимларининг талаб даражасида ишлаб туриши, лозим бўлганда уларни таъмирлаш ишларинииг амалга оширилиши, ер ости, ер усти қувурларининг ўтказилиши, каналлар, сув омборлари, тўсиқларнинг бунёд этилиши ҳамда ўлкада, айниқса, Бухоро, Самарқанд, Фарғона, Тошкент вилоятларида деҳқончилик анъанавий юқори даражада бўлганлиги орқали эришилган. Илгаригидек деҳқончиликнинг барча асосий турлари етиштириб борилгани ҳам маълум.\nТадқиқ этилаётган даврда кончиликдаги саъй-ҳаракатлар ҳам сусаймаган. Чунончи, Оҳангарон атрофида (Қорамозор) мис, кумуш, қўрғошин конлари, Фарғонада олтин, симоб, кумуш, темир, мис, феруза, навша-дил, нефть, купорос, қатрон, Нурота тоғларида олтин, мис, қўрғошин, симоб, мармар, Бухоро, Усрушонада олтин, нефть, феруза, темир конлари ишлаб турган.\nДеҳқончилик ва тоғ-кон ишлаб чиқаришида фаоллик бошқа бир муҳим соҳа — ҳунармандчиликни ҳам жонлантириб тургани табиий, албатта. Шунинг учун темирчилик, кулолчилик, шишасозлик (ойнасозлик), заргарлик, тўқимачилик, кўнчилик каби ўттиздан ортиқ соҳалар ривожланиб борган. Масалан, шишасозликда шишадан ишланган буюмларга (ошхона буюмлари, жиҳозлари, безак-такинчоқлар, сиёҳдон, тувак ва бошқалар) турли рангда жило бериш расм бўлганини биламиз. Бу, албатта, ўз даври учун катта ютуқ. Бундан ташқари иморатларни безаш, жиҳозлашда шишасозликнинг имкониятларидан кенгроқ фойдаланишга ҳаракат қилинган. Чунончи, уларга ўрнатилган ойналар ҳам рангсиз, ҳам рангли бўлиши мумкин эди. Панжаралар оралиғига турли рангдаги шишалардан ўрнатиб, иморат кўркини очишга ҳаракат қилинганини ҳам эслатиб ўтиш жоиздир.\nТўқимачилик тўғрисида сўз юритилганда, аввало шуни алоҳида қайд этиш керакки, бу борада Бухоро, Самарқанд вилоятлари пешқадамликни қўлдан бермаганлар. Пахтадан тўқилган турли хиддаги газламалар ҳам минтақада, ҳам хорижий ўлкаларда машҳур бўлган. Кўнчилик маҳсулотларидан эса манбаларда олмахон, собол ва бошқа ҳайвонлар терисидан пўстин (ичуқ), чармдан ишланган оёқ кийимлари (излик), туя ё қўй юнгидан тўқилган иссиқ кийим (қарс), гулдор наматлар ва бошқалар тилга олинади. Кўнчилиқда энг нозик ишлардан ҳисобланмиш мўйни тўктиришда арзутал номли аралашмадан фойдаланилганини Маҳмуд Кошғарий асаридан ҳам билиб олиш мумкин.\nБундан аввал ҳам кўрилганидек, деҳқончилик, ҳунармандчиликдаги бир текис равнақ савдо-сотиқ ишларини жадаллаштириб боришда муҳим аҳамият касб этган. Қорахонийлар даврига келиб Шарқий Туркистондан Хоразмгача бўлган катта худуднинг сиёсий жиҳатдан бирлашиши савдо-сотиқ ишларида минтақанинг шарқий вилоятлари имкониятларини юзага чиқариш шароитини яратиб берди. Чунончи, биз бугун «ипак йўли» деб биладиган савдо йўли тўғридан-тўғри Шарқий Туркистонни араб ўлкалари билан туташтириб турган. Ўз даврида шимолий ва жанубий йўналишларга эга бўлган бу йўлнинг бир учи Хитойдан бошланиб Шарқий Туркистон, Фарғона, Тошкент, Зарафшон во-дийси, Бухоро орқали шимолда Волга бўйлари воситасида Шарқий Европага, жанубда эса Ўрта Шарқ орқали Ўрта денгизгача борган. Йўл узра жойлашган шаҳар ва қишлоқларда бозорлар, карвонсаройлар таъмирлига ва орасталиги, умуман, савдогарларга хизмат кўрсатиб, шу орқали фойда кўриладиган турли хизматларни муҳайё этишга катта эътибор берилган. Мунтазам равишда турли ерларда савдо кўргазмалари уюштирилиб турилгани ҳақида ҳам маълумотлар бор.\nҚорахонийлар давридаги қурилиш ишларига назар ташланса шу нарса аён бўладики, Бухорода Минораи калон, қатор масжидлар, Жарқўтон (Сурхондарё), Вобкентда миноралар, Ўзгандда мақбаралар, минора, масжидлар, Самарқандда мадрасалар бунёд этилган. Қорахоний ҳукмдорлар савоб ишлардан ҳам қочмаганликлари ҳақида маълумотлар бор. Чунончи, қорахоний Иброҳим ибн Наср 1066 йили Самарқанддаги бир шифохона ихтиёрига бутун иморатлари, расталари билан икки карвонсаройни тақдим (вақф) этган. Ҳужжатдан англашилишича, ана шу икки карвонсаройдан келадиган даромаддан касалларнинг озиқ-овқати, дори-дармони, табиблар, барча турдаги хизмат кўрсатувчиларни тегишли ) маош билан таъминлаш йўлида фойдаланилган. Бошқа ( бир ҳужжатда Самарқандда бунёд этилган мадраса мажмуини таъминлаш учун Иброҳим ибн Наср уч меҳмонхона, бир карвонсарой, бир эркаклар ҳаммоми, сув айиргич, узумзор, бир канча экин ерлари ва бошқалар-дан келадиган даромадни вақф қилиб бергани ҳақида гувоҳликлар мавжуд.\nҚорахонийлар даврида ҳам кўплаб истеъдод эгалари юзага чиққан. Шулардан юқорида номлари тилга олинган Юсуф Хос Ҳожиб ва Маҳмуд Кошғарий ҳақида тухталиб ўтсак. Чуқур билим ва тафаккур эгаси Юсуф Хос Ҳожиб «Қутадғу билиг» («Саодатнома») асари билан машҳурдир. Зеро, бу асарда давлатни бошқариш усули, қонун-қоидалари, сиёсати, мафкураси, ижтимоий гуруҳлараро муносабатлар, одоб-ахлоқ масалаларига оид ўз даври учун зарур ва фойдали, тарихан ўз аҳамиятини йўқотмовчи фикрлар илгари сурилган. Чунончи, у жамиятнинг тўрт устунини қуйидагича белгилаб бер-ган: АДОЛАТ, ДАВЛАТ, АҚЛУ ЗАКОВАТ, ҚАНОАТ. Диққатга сазовор томони шундаки, мана шу тўрт устун асосидаги жамият бахт-саодатини таъминлашда илм биринчи ўринга қўйилади: «Ўқув қайда бўлса, улуғлик бўлар, Билим қайда бўлса, буюклик бўлар». Ё бўлмаса, асарда келтирилган давлат-идора кишилари ҳақидаги фикрларни олайлик. Вазирлар оқил, довюрак, имонли, номусли бўлишлари керак. Беклар, яъни ҳокимлар эса билимли, етук, кўзи, кўнгли тўқ бўлмоғи даркор. Агар улар бузуқ феъл бўлсалар, замона ўқидан қочиб қути-лолмайдилар, улардан одамлар ҳам юз ўгиради, ғамга гирифтор бўладилар. Юсуф Хос Ҳожиб лашкарбошилар хусусида шундай дейди: «Олисдаги ёвнинг ваҳима-сидан кўрқма, аксинча, ундан яқиндан воқиф бўлиб тур, шунда унинг бор имконидан хабар топасан. Душман дағдаға қилиб дўқ қилса, бардошли бўл, чекинма (чунки у бу билан сени синамоғи мумкин)». «Қутадғу билиг»да олимлар, шоирлар, деҳқонлар, чорвадорлар, савдогарлар ҳақида, оила, фарзанд тарбиясига оид ҳик-матли фикрлар ҳам бир талай.\nМаҳмуд Кошғарий ҳам ўзидан ажойиб ва бебаҳо мерос қолдирган. Бу унинг туркий тиллар ва маълум маънода туркий тилли халқлар ҳақидаги қомусий асари «Девону луғот ат-турк»дир. Асар Туркистон халқларининг тиллари тарихини ўрганишда, чунончи, ўша давр тили морфологияси, фонетикаси, лексикаси, этимоло-гиясини ўрганишда беназир манба ҳисобланади. Бундан ташқари, унда минтақа халқларининг этник тарихига оид ғоятда қимматли маълумотлар жамланган. Маълумки, туркий тилли халқлар ҳам сон жиҳатдан кўп, ҳам серқавм бўлиб келганлар. Улар ўртасидаги муносабатлар тарихини ёритишда «Девону луғот ат-турк»нинг аҳамияти катта. Бундан ташқари асарда давлатчилик, иқтисодий-ижтимоий муносабатлар, ҳунармандчилик, расм-русумлар, маданий ҳаётга тегишли маълумотлар ҳам кўп учрайди. Маҳмуд Кошғарий асарининг қимматли томонларидан яна бири унда муаллиф чизган дунё харитасининг мавжудлигидир. Харита доира шаклида ва унинг ҳар тарафдан сув билан ўралганидан далолат берувчи белгилар мавжуд. Харитада марказда Еттисув, Шарқий Туркистон ҳудуди жойлаштирилиб, унинг тўрт атроф йўналишида турли шаҳарлар, мамлакатлар, денгизлар, кўллар, дарёлар, тоғлар жойлашуви берилган. Умуман олганда, бу асар башарият маданий равнақи йўлини ўрганишда нодир манба хисобланади.\nДемак, қорахонийлар сулоласи ўз фаолияти давоми-да ўлкамизнинг ижтимоий-сиёсий, иқтисодий, маданий тараққиётига муносиб ҳисса қўшган сиёсий кучлардандир. Қорахонийлар қудратга тўлиб турган XI асрнинг биринчи ярмида минтақанинг Шарқий Туркистон ва Ғарбий Туркистон (Хоразмдан ташқари) қисмларини бир марказдан бошқариш имкони туғилган. Ва, аксинча, ички сулолавий қарама-қаршиликлар авж олганда ҳукмрон сиёсий куч заифлашиб ўлкада парчаланиш юз берган.


Кириш имтиҳонлари учун 2та фан қолдирилиши режалаштирилмоқда - ДТМ\n18:20 / 12.05.2020\n2020-2021 ўқув йили учун истисно тариқасида қабул тест синовлари мажбурий фанларсиз, 2та мутахассислик фанларидан ўтказилиши режалаштирилмоқда.\nДавлат тест маркази расмий сайтида 2020-2021 ўқув йили кириш имтиҳонлари учун кутилаётган янги тартиб ҳақида маълумот берилди.\nДТМ абитуриентларнинг карантин чекловлари шароитида кириш имтиҳонларига кўнгилдагидек тайёргарлик кўра олмаганини инобатга олиб, уларни тест имтиҳони учун ёпиқ залларда кўп ушлаб қолмаслик мақсадида тестлар қисқартирилиши бўйича таклифлар тегишли вазирлик ва идоралар билан ҳамкорликда ишлаб чиқилганини маълум қилмоқда.\n«2020-2021-ўқув йили учун истисно тариқасида қабул тест синовлари мажбурий фанларсиз, 2та мутахассислик фанларидан ўтказилиши режалаштирилмоқда. 2та мутахассислик фанлари 2019 йил декабрь ойида белгиланган тартибда тасдиқланиб, жамоатчиликка эълон қилинган эди», дейилади хабарда.\nДТМ матбуот хизмати раҳбари Орзиқул Бобоевнинг қўшимча қилишича, 2020-2021 ўқув йили учун кириш имтиҳонларида фақат 2та мажбурий фандан имтиҳон олинишига оид таклифлар айни пайтда Қабул комиссиясига киритилган ва тасдиқланиши биланоқ абитуриентлар хабардор қилинади. Бу истисно фақат 2020-2021 ўқув йили учун тегишли. Кейинги йиллар учун 5та фандан имтиҳон олиш тартибида ўзгаришлар бўлмайди.\nБундан ташқари, Давлат тест маркази инфекция бутунлай бартараф этилмаган шароитда абитуриентларнинг 1000 ўринлик биноларда 3-4 соат қолиб кетишига йўл қўйиб бўлмаслигини алоҳида таъкидламоқда.\n«Мазкур ўқув йилида тест синовлари ўтказиладиган биноларда кўпи билан 700тагача ўрин тайёрланади. Ҳар бир абитуриент учун камида 3 квадрат метрдан жой ажратилади, санитария-гигиена талабларига биноан, улар имтиҳонда ниқоб, қўлқоп билан иштирок этиши таъминланади.\nАбитуриентнинг тана ҳарорати ўлчангач, бинога киритилади. Бинолар камида 4 марта дезинфекция қилинади. Булар тест топширувчилар, гуруҳ назоратчилари ва жараёнга жалб этилган бошқа шахсларнинг саломатлигини ҳимоялаш мақсадида амалга оширилади», дейилади ДТМ хабарида.


20:25 / 09.04.2016 | Rano | 1541\nАссалому алайкум! Исо алайҳиссаломни “Пайғамбаримиз” дейиш жоизми? Мен шундай деб айтганимда бир дўстим “у бизнинг пайғамбар эмас” деган эди. Мен буни нотўғри деб ўйлайман.\nАллоҳ таоло “Бақара” сураси 285-оятида арҳамат қилади:\nРасул унга ўз Роббидан нозил қилинган нарсага иймон келтирди ва мўминлар ҳам. Ҳар бирлари Аллоҳга, Унинг фаришталарига, китобларига, расулларига: «Унинг расулларининг бирорталарини ажратмаймиз», – дея иймон келтирдилар. Ва: «Эшитдик ва итоат қилдик. Роббимиз, мағфиратингни сўраймиз ва сўнгги қайтиш Ўзинггадир», – дедилар.\nУшбу ва кейинги ояти карима – иккиси ўзларида ушбу суранинг хулосасини мужассам қилгандир. Бу икки оятнинг ҳар бир сўзи улкан маъноларни англатади. Уларда ақийда, иймон хусусиятлари, банданинг ўз Робби билан бўладиган ҳоли, фарз қилинган амалларга муносабат ва бошқалар келган.\n«Расул унга ўз Роббидан нозил қилинган нарсага иймон келтирди ва мўминлар ҳам».\nПайғамбарнинг иймонидек кучли иймон бўлмайди. Чунки у тўғридан-тўғри Аллоҳдан қабул қилиб олинган иймондир. Оятда ана шу иймонга мўмин бандаларнинг шерик қилиниши улар учун улкан шарафдир.\n«Ҳар бирлари Аллоҳга, Унинг фаришталарига, китобларига, расулларига: «Унинг расулларининг бирорталарини ажратмаймиз», – дея иймон келтирдилар».\nБу қиёматгача инсониятнинг барчасига йўлбошчи бўладиган умматга хос иймондир.\nАллоҳга иймон келтириш исломий тасаввурнинг асосидир. У ҳаётий йўлнинг негизидир. Одоб, ахлоқ, иқтисод, сиёсат, хуллас, банданинг ҳар бир ҳаракати ва нафасининг ҳам асосидир.\nАллоҳга иймон келтиришнинг маъноси Унинг илоҳликда, тарбиякунандаликда ва ибодатда ягона Ўзи ҳақдор эканини эътироф қилишдир. Инсоннинг қалбига, виждонига, ҳаётидаги ҳар бир ишига хўжайинлик ягона Аллоҳга хос, дея эътироф қилишдир. Бу ишларда Аллоҳга ҳеч қандай шерик йўқ.\nУнинг яратувчиликда шериги йўқ. Ҳамма нарсани Ўзи яратган.\nТасарруфотда ҳам Унинг шериги йўқ. Барча ишларни ягона Ўзи тасарруф қилади.\nУнинг ризқ беришда шериги йўқ. Ҳаммага ягона Ўзигина ризқ беради.\nУнинг фойда беришда шериги йўқ. Ҳаммага фойдани ягона Ўзигина беради.\nУнинг зарарли нарсаларни халқ қилишда шериги йўқ. Ҳамма зарар етказувчи нарсаларни халқ қилишни ягона Ўзи амалга оширади.\nБорлиқдаги каттаю кичик ҳар бир нарса Аллоҳнинг изни ва иродаси билан бўлади.\nУнинг ибодатга ҳақдорликда шериги йўқ. Барча ибодат ва барчанинг ибодати ягона Аллоҳнинг Ўзигадир. Унинг итоатга ҳақдорликда ҳам шериги йўқ. Барча тоат ва барчанинг тоати ягона Аллоҳнинг Ўзигадир.\nУнинг бандалар қалби ва виждонига хожа эканида ҳам шериги йўқ. Ҳамманинг қалби ва виждонига ягона Аллоҳнинг Ўзи хожадир.\nУнинг бандалар ҳаётига раҳнамолик қилишда ҳам шериги йўқ. Ҳамманинг ҳаётий йўлини, қонунларини, иқтисодини, муомалаларини ягона Аллоҳ таолонинг Ўзи кўрсатиб беради. Шомил иймон, Аллоҳга иймон келтириш худди шуни тақозо қилади.\nАллоҳнинг фаришталарига иймон келтириш Аллоҳга иймон келтиришнинг ичида бор. Фаришталарга иймон келтиришга Аллоҳ буюрган. Шунинг учун ҳам иймон келтириш лозим бўлган барча нарсалардан олдин Аллоҳга иймон мустаҳкам бўлиши керак, дейилади. Аллоҳнинг фаришталарига иймон келтириш ҳис этиш аъзолари таъсирига тушмайдиган, улардан юқори бўлган ғайб нарсаларга иймон келтиришнинг бир қисмидир. Инсонни яратган Аллоҳ унинг табиатида ғайб нарсаларга қизиқиш борлигини билганидан, ушбу ғайбий нарсага – фаришталарга иймон келтиришга буюрган.\nЎзи билан доимо фаришта бирга юришига ва у яхши-ёмон барча ишларни ёзиб боришига ҳамда фаришталарнинг бошқа хусусиятларига иймон келтирган одам фақат яхшилик қилиб, ёмонликдан четда бўлади. Бундай ҳис-туйғу эса ҳар бир одам боласи учун зарурдир.\nИнсонни ҳайвондан ажратиб турадиган нарсалардан бири ҳам ғайбий нарсаларга, жумладан, фаришталарга ишонишдадир. Бундай иймони бор инсон ҳис этиш аъзолари чегарасида тор жойда ўралиб қолмайди, балки тасаввур доираси чексиз бўлади.\nАллоҳнинг китобларига иймон келтириш ҳам Аллоҳнинг Ўзига бўлган иймондан ўсиб чиқадиган иймондир. Илоҳий китобларга иймон келтиришга Аллоҳнинг Ўзи буюрган. Аллоҳга ишонган одам Ундан келган хабарларга ҳам ишониши керак.\nАллоҳнинг пайғамбарларига иймон келтириш ҳам Аллоҳнинг Ўзига бўлган иймондан ўсиб чиқадиган иймондир. Пайғамбарларга иймон келтиришга Аллоҳнинг Ўзи буюрган. Аллоҳга ишонган одам Унинг пайғамбарларига ҳам ишониши лозим.\n«Унинг расулларининг бирорталарини ажратмаймиз».\nЯъни «Аллоҳ юборган барча пайғамбарларга бирдек иймон келтирамиз. Бирорталарини ажратиб қўймаймиз». Шундай қилиб, мусулмон уммати ҳамма пайғамбарликларнинг ягона ва охирги меросхўри бўлиб қолган.\nИймон неъматидек улуғ неъмат мусулмонларга насиб қилган. Бу иймон уларни икки дунё саодатига эриштиради.\n«Ва: «Эшитдик ва итоат қилдик. Роббимиз, мағфиратингни сўраймиз ва сўнгги қайтиш Ўзинггадир», – дедилар».\nБуларни фақат Аллоҳга, Унинг фаришталарига, китобларига ва пайғамбарларига ҳақиқий иймон келтирган кишиларгина айта оладилар.\nАллоҳ томонидан келган ҳар бир нарсани эшитиш, Аллоҳдан бўлган ҳар бир амрга итоат қилиш ҳақиқий мўминнинг ишидир.\nМўмин киши Аллоҳдан келган ҳар бир хабарни эшитиб, ҳар бир амрга итоат қилиб туриб, яна ўзида нуқсон борлигини ҳис қилади ва:\n«Роббимиз, мағфиратингни сўраймиз», – дейди. Эътибор беринг-а, аввал эшитиш, кейин итоат қилиш ва, ниҳоят, мағфират сўраш. Баъзи бир гумроҳлар эшитмайди ҳам, итоат ҳам қилмайди, лекин мағфиратни даъво қилади.\nМўмин кишининг бунчалик серташвиш бўлишига сабаб бор, чунки у қайтиб бориш Аллоҳнинг Ўзига эканини жуда яхши билади.\nБанда эшитишга ва итоат қилишга доимо тайёр тургани билан Аллоҳ таоло унинг тоат даражасини, нимага қодиру нимага қодир эмаслигини яхши билади ва унга тоқатидан ташқари таклиф қилмайди.(“Тафсири Ҳилол” китобидан). Валлоҳу аълам!\nМАРҲУМА НОМАҲРАМ БОЛАДИМИ ?


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Авитаминоз А витаминининг озлигиданми?\t11:35, 21 декабрь 2015\tВитаминлар инсон саломатлигини мустаҳкамлашда ўта муҳим аҳамиятга эга. Уларнинг бирортаси етишмаса танада турли хасталиклар пайдо бўлади. Масалан, витамин С танқислигида тоғай ва суяк тўқималари тузилмаси бузилади. Қон томирлар деворининг ўзгарувчанлиги ортади, зангила (цинга) касаллиги рўй беради.\nБОШҚА САБАБЛАРИ ҲАМ БОР Баъзан ҳазм фаолиятидаги нуқсонлар туфайли истеъмол қилинадиган овқатларнинг ичакларда ўзлаштирилиши бузилади. Айрим ҳолларда ичак микроорганизмлари томонидан организмда витаминлар синтез қилиниши сусаяди.\nБаҳорнинг бошида витаминлар озаяди Баҳор фасли бошларида бозорларимиздаги ҳўл мевалар ҳамда кўкатларнинг таркибида витаминлар озаяди. Маълумки, витаминлар билан тўйинган тана бақувват бўлиб, касалликка камроқ чалинади. Қишда, кўклам чоғларида бундай витаминларга эҳтиёжимиз кучаяди. Гўштли ва сут қатиқли овқатлар витаминга бой кўкатлар ўрнини боса олмайди. Шундай экан, танамиздаги дармондориларга бўлган танқисликни қандай бартараф этиш мумкин?\nҲОЛСИЗЛИККА ҚАРШИ... СПРАУТС! Турли донларни ундириб (бу спраутс дейилади) майсасини илк кўкламда истеъмол қилиш лозим. Чунки унган майсаларда зарур витаминлар миқдори донга нисбатан 25-40 мартагача кўп бўлади.\nАРЗОН ВА БЕБАҲО “ДОРИ” Аслида спраутслар энг арзон ва организмга қувват берувчи энг бебаҳо доридир. Лекин уларни тайёрлашда тегишли қоидаларга риоя қилинмаса (яъни уруғнинг сифатсизлиги, кам ювилиши ва сувнинг жуда иссиқ бўлиши ҳамда идишдаги ҳаво алмашинувининг бузилиши туфайли) уруғлар кўпинча чириб қолади. Иссиқ уйларда уруғларнинг чиримаслиги учун тоза сув билан тез-тез ювиб туриш, хонада шамоллатгичлардан фойдаланиш лозим. Спраутсларни алоҳида-алоҳида идишларда тайёрлаган маъқул, чунки уларнинг мазаси турлича бўлиб, ҳар бирининг таркибида юқорида қайд қилинган фойдали моддалар турлича миқдорда бўлади. Уларнинг ўзини истеъмол қилиш билан бирга салатлар ва овқатларга қўшиб ейилса, тана биофаол моддалар билан янада яхши таъминланади.


Falcon 9 ракетаси парвозидан кейин 3 дақиқа ўтиб портлаб кетди\n19:59 / 28.06.2015\nХалқаро коинот станциясига (ХКС) юк олиб чиқиши керак бўлган Dragon коинот юк ташувчисини орбитага олиб чиқиши керак бўлган Falcon 9 ракетаси Флоридадаги Канаверал бурнидаги космодромдан учирилгандан кейин кўп ўтмай фалокатга учради.\nРакета Тошкент вақти билан 28 июнда 19:21 да учирилди. Бироқ у учирилгандан 3 дақиқа ўтиб портлаб кетди, деб хабар бермоқда НАСА агентлиги.\nFalcon 9 ракетаси, SpaceX хусусий компанияси ва НАСА ўртасидаги шартномага кўра, ХКСга Dragon ташувчисини жўнатиши керак эди. ХКСга 2 тонна юк, жумладан, озиқ-овқат маҳсулотлари, илмий тажрибалар учун материаллар, станцияни АҚШнинг бошқариладиган коинот кемалари билан туташи учун уни модернизациялашга мўлжалланган туташиш узели юборилаётган эди.\nDragon юк ташувчиси ва Falcon 9 ракетасини SpaceX компанияси ишлаб чиққан. Компания НАСА билан тузган шартномасига кўра, 2016 йилгача ХКСга 12 та ракета учириши керак эди. Компания 2014 йил сентябрда Boeing билан бирга ХКСга юкларни етказиб беришдан ташқари, ХКСга бошқариладиган парвозларни амалга ошириш учун 6,8 млрд долларлик шартномани ютиб олган эди.\nSpaceX компанияси Falcon 9 икки поғонали ракетасини жуда ишончли эди, деб таърифлади.


АҚШ Эронни “провокацион” ракета синовидан воз кечишга чақирди\n28 июн 2022, Тошкент вақти: 13:33\nЭроннинг "Семурғ" ракетаси\nАҚШ Эронни фазога уч ракета чиқариш режасидан воз кечишга чорлади. Вашингтон Теҳроннинг ушбу режасини “провокацион” деб атаб, ракеталар ядровий ракеталарга жуда ўхшаш эканлигини ҳамда уларни фазога чиқариш БМТ резолюциясига зид эканлигини таъкидлади.\nАҚШ давлат котиби Майк Помпео 3 январь куни эълон қилган баёнотда “Эрон тузумини янада чуқур дипломатик ҳамда иқтисодий изоляциядан сақланиш учун ушбу провокацион ҳаракатдан воз кечишга ҳамда баллистик ракеталар билан боғлиқ барча ҳаракатларни тўхтатишга чорлаймиз”, дейилади.\nПомпеонинг сўзларига кўра, ракеталарни учириш БМТнинг 2015 йилдан қабул қилинган 2231- сонли резолюцияси шартларига зиддир. Резолюция Эронга ядровий каллакларни олиб учишга қодир ҳар қандай баллистик ракеталар устида ишлашни ман этади.\nРезолюция 2015 йил дунёнинг қудратли давлатлари ҳамда Теҳрон ўртасидаги эришилган келишув шартларидан биридир. 2015 йилда бир томондан Буюк Британия, Германия, Хитой, Россия, Франция ва АҚШ, бошқа томондан Эрон имзолаган битим Эрон ҳукумати ядро дастурларини ёпиши эвазига АҚШ ва Европа Иттифоқи томонидан қўйилган санкцияларни Теҳрондан олиб ташлашни назарда тутади.\nАҚШ президенти Дональд Трамп 2018 йилнинг майида Вашингтонни келишувдан чиқарди ва Эронга қарши янги санкцияларни жорий қилди. Янги санкциялар Эрон иқтисоди ҳамда валютасига қаттиқ зарба бўлди.


Партиялар ҳаёти — O'zLiDeP\nЮртимизда хотин-қизларнинг ижтимоий-сиёсий фаоллигини юксалтириш, оила ва жамиятдаги мавқеини мустаҳкамлаш, уларни тадбиркорлик фаолиятига кенг жалб этиш, ил¬ғор ғоя ва ташаббусларини рўёбга чиқаришга зарур шарт-шароитлар яратилган.\nХусусан, Тадбиркорлар ва ишбилармонлар ҳаракати — Ўз¬бе¬кис¬тон Либерал-демократик партияси томонидан хотин-қизлар тадбиркорлигини ривожлантириш, банк ва ишбилармон аёллар ўртасидаги ўзаро ҳамкорликни таъминлаш бўйича тизимли ишлар олиб борилмоқда. Айтиш жоизки, республикамизнинг барча ҳудудларида, айниқса, чекка туманларида аёллар тадбиркорлигини қўллаб-қувватлаш, касб-ҳунарга йўналтириш ва уларнинг бандлигини таъминлаш бўйича чора-тадбирлар ишлаб чиқилиб, ҳаётга ¬изчил татбиқ этиляпти. Бунинг натижасида аёллар ишбилармонлигининг кўплаб шаклларини ривожлантириш, уларни молиявий қўл¬лаб-қувватлаш, ҳуқуқий-иқтисодий билимларини ошириш борасида банклар билан ҳамкорликда бир қатор ибратли тадбирлар амалга оширилмоқда.\nO'zLiDeP вилоят ва туман кенгашлари, "Тадбиркор аёл" уюшмаси вилоят бўлими ва Пешкў туман ҳокимлиги ҳамкорлигида ташкил этилган "Хотин-қизлар тадбиркорлик фаолиятига тааллуқли қонун ва ҳуқуқий-меъёрий ҳужжатлар билан ишлашга ўргатиш" мавзуидаги амалий семинар-тренингда ту¬мандаги Ибн Сино ҚФЙ, Навоий, "Қалаймиришкор", "Варахшо", "Янгибозор" "Навбаҳор", "Ўзбек", "Садир" каби маҳалла фуқаролар йиғинлари ҳудудида яшовчи, тадбиркорлик фаолиятини бошлаш истагида бўл¬ган аёллар иштирок этди.\nУч кун давомида тадбир қатнашчилари замонавий ахборот коммуникациялари асосида самарали бизнес юритиш, бизнес-режа тузиш, банк фаолияти, кредитларни расмийлаштириш ва қайтариш тартиби, банкротлик ҳолатидан чиқиш каби мавзулар бўйича ўқитилди.\nШунингдек, ўқувларда хотин-қизларнинг ташаббус ва таклифлари инобатга олиниб, чорвачилик, паррандачилик, боғдорчилик мавзуларида ҳам маълумотлар берилди.\n—Бугунги семинарда тадбиркорлик фаолияти бўйича батафсил маълумот олдик, — дейди илгари уйда ишсиз ўтирган Минзода Қодирова. — Айниқса, тижорат банклари вакиллари томонидан имтиёзли кредитлар бўйича берилган маълумотлар хотин-қизларда тадбиркорликка бўлган қизиқишни янада кучайтирди. Шу боис "Микрокредитбанк" томонидан 15 миллион сўм миқдорида имтиёзли кредит олиб, "Минзода" гўзаллик салонини ташкил этиб, 10 нафарга яқин янги иш ўрни яратишни кўнглимга тугдим. Бунда албатта, партиямиз ва банклар кўмагига таянаман.\nСеминар-тренинг давомида иштирокчилар ўзларининг бизнес режаларини ишлаб чиқишди ва 9 нафар хотин-қизнинг лойиҳалари банклар томонидан молиялаштирилди. Хусусан, чорвачилик йўналиши бўйича "Агробанк" туман филиали томонидан Лутфия Саидова, Каромат Жумаева, Дилсулув Файзиева, Дилафруз Рўзимова, Ферангиз Сатторова ва Шоҳида Содиқоваларнинг ҳар бирига 7 миллион 400 минг сўм миқдорида, "Микрокредитбанк" туман филиали томонидан тадбиркор Башорат Ҳайдаровага мавжуд иссиқхоналарни кенгайтириш учун 15 миллион сўм миқдорида ҳамда Халқ банки туман филиа¬ли томонидан Дилдора Жумаевага қуёнчиликни ривожлантириш учун 7 миллион 400 минг сўм миқдорида имтиёзли кредит олиш ҳуқуқини берувчи сертификатлар топширилди.\nАмалий семинар давомида Қўрғонтепа ва Ибн Сино қишлоқларида истиқомат қилувчи кам ¬таъминланган икки нафар оилага тадбиркорлик фаолиятини йўлга қўйиб, моддий таъминотини ях¬шилаш учун 35 тадан товуқ берилди.\nСеминарда фаол иштирок этган 5 нафар пешкўлик хотин-қиз "Ғиждувон Машҳураси"да ҳамда 20 нафар аёллар "Бухоро бизнес сеҳри" ўқув марказларида бепул таҳсил олиб, касбий маҳоратини оширадиган бўлишди.


Тошкентда биринчи қор » Ўзбекистон янгиликлари – Zamin.uz\n18 октябрь Тошкент шаҳрида илк қор учқунларини кўриш мумкин бўлди. Эрта тонгдан бошланган кучли ёмғир кундуз куни қорга айланди.\nГидрометеорология хизмати маркази 18 октябрь куни пойтахтимиз Тошкент шаҳрида ёмғир ёғишини ва қорга айланашини хабар қилганди. Айни вақтда ҳаво ҳарорати 10-12 даража илиқ. Ғарбдан эсаётган шамол тезлиги сониясига 12-17 метргача кўтарилади.\nАввалроқ, Андижон вилояти ва Қамчиқ довони, шунингдек, Чимён тоғи ҳам қор остида қолгани ҳақида хабар берилганди. Бугун қор Тошкент шаҳрига ҳам етиб келди.\n19-20 октябрь кунлари мамлакатимиз бўйлаб ҳаво ҳарорати кескин тушиб кетиши мумкин. Кечқурун айрим ҳудудларда ҳарорат, ҳатто, 2 даража совуқ бўлиши кутилмоқда.\nТеглар: эсаётган мумкин Аввалроқ ҳарорати Чимён кундуз


06-дарс – Islom Nuri\nXурматли ота-оналарга шуни маслахат берамизки, агар\nикки ё ундан кўпрок болаларни йигиб бир вактда таълим бермокчи бўлсалар,\nкуйидагиларга кулок тутсинлар. Агар фарзандингизни бири саволга тушунмаганда ёки\nнотўгри жавоб берганда ундан каттароги ё тезрок тушунадигани кулиб уни уялтирса,\nўша болага кийин бўлади. Бунинг олдини олиш керак. Ё одоб билан ё алоxида\nўргатиш билан. Яна шуни тавсия киламизки, дарс бераётган ота-она ширин муомала,\nюзида табассум xамда мулойимлик билан ўз вазифаларини бажарсинлар. Кўпинча\nота-оналар фарзандидан шикоят килиб: Бу бола мени сикиб касал килди дейишади.\nАкл эгалари айтсинларчи, ким айбдор!?\n1. Савол: Болажоним, жаннатга\nЖавоб: Жаннатга мусулмонлар киради.\nМусулмонларни Аллоx яхши кўрадими?\nЖавоб: Xа дадажон, чунки\nмусулмонлар намоз ўкийдилар.\n3. Савол: Намоз ўкиганларни Аллоx яхши\nЖавоб: Xа дадажон, намоз ўкийдиганлар яхши одамлар-да.\n4. Савол: Болажоним, намоз ўкимаса нима бўлади?\n5. Савол: Гуноxни Аллоx яхши кўрадими?\nЙўк дадажон, гуноxни Аллоx ёмон кўради.\n6. Савол: Демак, намоз\nўкимайдиганларни Аллоx ёмон кўрадими?\nЖавоб: Xа дадажон, намоз ўкимаса\nЖаннатга хам кирмайди.\n7. Савол: Болажоним, жаннатга кирганлар у ерда\nЖавоб: Жаннатга кирганлар у ерда абадий


Яхшиликни амр этиб, ёмонликдан огоҳлантирмоқ « Ўзбекистон Халқ Ҳаракати\nЯхшиликни амр этиб, ёмонликдан огоҳлантирмоқ\nУмар бин Абдулазиз (ундан Оллоҳ рози бўлсин) дейдики, Оллоҳ муайян кишиларнинг ишлагани гуноҳлар юзасидан ҳаммани жазолантирмайди. Аммо гуноҳлар очиқ ишланиб, жамоат тарафидан бунга қарши чиқилмаган тақдирда ҳамма жазони ҳақ этган бўлади.\nАйтилишига кўра, Оллоҳу Таоло Юшо бин Нун алайҳиссаломга “Мен сенинг қавмингдан қирқ минг яхши киши билан олтмиш минг ёмон кишини ҳалок этаман”, дея ваҳий юборганида Юшо (а.с.) Оллоҳу Таолодан “Ёмонларни нега ҳалок этишинг тушунарли, аммо яхшиларнинг ҳалокига сабаб надир?”, – деб сўрайди.\nОллоҳу Таоло “Чунки у яхшилар ёмонларга Менинг учун ғазабланмадилар. Аксинча, улар билан бирга еб-ичдилар”, деди.\n-Абу Ҳурайрадан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган: “Ўзингиз яхшилик қилмасангиз ҳам, яхшиликни амр этинг. Ўзингиз ёмонликдан сақланмасангиз ҳам, бошқаларни ёмонликдан сақланишга чақиринг”.\n-Анас бин Маликдан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган: “Шундай кимсалар борки, яхшиликка, хайрга – калит, ёмонликка – қулфдирлар”.\nАксинча, шундай кишилар борки, улар яхшиликка – калит, ёмонликка қарши қулфдирлар.\nОллоҳ тарафидан қўлларига яхшилик калити берилган зотлар на бахтли инсонлардир. Аксинча, қўлларига ёмонлик калити тутқазилганларнинг эса ҳолларига вой!”.\nОллоҳу Таоло шундай дейди: “Мўмин эркаклар ва мўмин хотинлар бир-бирларининг дўстларидирлар. Улар яхшиликни буюрадилар, ёмонликни тўхтатадилар” (“Тавба” сураси, 71).\nАксинча бўлганлар ўзларига мунофиқлик аломатини ташиганлардир. Улар ҳақда Оллоҳу Таоло шундай буюради:\n“Мунофиқ эркаклар билан мунофиқ хотинлар бир-бирларининг парчаларидирлар. Улар ёмонликни буюриб, яхшиликни тўхтатадилар” (“Тавба” сураси, 67).\nАмирул – мўминин Ҳазрати Али (ундан Оллоҳ рози бўлсин) шундай дейди: “Амалларнинг энг фазилатлиси, яхшиликни буюриб, ёмонликни тўхтатишдир. Фосиққа ……… этмоқ ҳам бир маънода яхшиликка буюрмоқдир.\nБу шаклда мўминни қўллаб, уни ҳимоя қилинган бўлади. Ёмонликни тўхтатган киши эса мунофиққа зарба берган бўлади”.\n-Саиднинг Қатодан нақл этганига кўра, бир кун Маккадан бир киши Пайғамбаримиз (с.а.в.)га келиб, “Оллоҳнинг расули эканини айтган сенми?”, деб сўради.\nПайғамбаримиз (с.а.в.) унга “Ҳа, менман”, деди. Шунда бу одам:\n– Оллоҳнинг энг севгани амал нимадир?, – деб сўради.\n–Оллоҳга инонмоқдир, – деб жавоб берди Расулуллоҳ (с.а.в.).\n–Ундан кейин нима?, – дебсўради яна ўша одам.\n–Қариндошларидан хабар олиб турмоқ, – деди Расулуллоҳ (с.а.в.).\n–Яхшиликни буюриб, ёмонликни тўхтатмоқдир, – Расулуллоҳ (с.а.в.).\n–Оллоҳнинг энг севмагани амал нимадир, – деб сўради одам.\n–Оллоҳга шерик қўшмоқдир, – деди Расулуллоҳ (с.а.в.).\n–Қариндошлар билан алоқани кесганлардир, – деди Расулуллоҳ (с.а.в.).\n–Ундан кейин нима?\n–Яхшиликни буюрмай, ёмонликни тўхтатмасликдир, – деб жавоб берди Расулуллоҳ (с.а.в.).\n-Абдуллоҳ бин Жарирнинг ўз отасидан ривоят этишига кўра, Пайғамбаримиз (с.а.в.) шундай деган:\n“Ҳар қандай бир жамият ораларида гуноҳ ишлаётган биттасини тўхтатиш имкони бўлгани ҳолда, унга тўсиқ бўлмасалар, ўлимларидан аввал мутлақо бир жазога учраяжаклардир”.\nЗотан, Оллоҳу Таоло шундай буюради:\n“Сизлар инсонлар учун ўртага чиқарилган энг яхши умматсизлар. Зеро, сиз яхшиликка буюрасизлар, ёмонликдан қайтарасизлар ва Оллоҳга иймон келтирасизлар. Агар аҳли китоб ҳам иймон келтирганда эди, ўзлари учун яхши бўларди. Гарчи, ораларида мўминлар бор, фақат кўпчилиги фосиқдирлар. (“Оли Имрон” сураси, 110).\nБаъзиларига кўра, бу оятнинг бош қисмининг маъноси “Сизлар Лавҳи – Маҳфузда Оллоҳ тарафидан инсонлар учун ўртага чиқарилган хайирли уммат сифатида қайд этилгансиз” шаклидадир.\nБу ердаги маъруф, яъни яхшилик, Оллоҳ китобига ва салим ақлга уйғун тушган нарсадир.\n“Бунинг акси Мункар, яъни ёмонлик эса Оллоҳнинг китоби ва ақлга уйғун бўлмаган нарса демакдир”.\nОллоҳу Таоло бир оятида шундай буюради: “Орангизда яхшиликка чақирадиган, ибодат- итоатга буюрадиган бир уммат бўлсин. Ана ўшалар нажот топгучилардир” (“Оли Имрон” сураси, 104).\nОллоҳу Таоло бошқа бир оятида эса шундай буюради:\n“Улар бир-бирларининг қилган нолойиқ ишларидан қайтармас эдилар. Бу қилмишлари нақадар хунук!” (“Моида” сураси, 79).\nОллоҳу Таоло бир оятида яна шундай дейди:\n“Руҳбонлари ва олимлари уларни гуноҳ сўз сўйлашдан ва ҳаром емакдан манъ этсалар эди! Бу тутумлари нақадар хунукдир!” (“Моида” сураси, 63).\nБу нуқтада шуни айтиш керакки, яхшиликни буюрар экан, буни, имкони бўлса, ҳамманинг олдида гапирмай, керак одамга у билан ёлғиз қолганда айтиш лозим.\n-Абуд Дардога кўра (Оллоҳ ундан рози бўлсин) мусулмон биродарига бошқаларнинг ёнида ўгит берган киши ўша биродарини кичик туширган бўлади. Аксинча, агар унга ёлғизлигида буни айтса, унинг қийматини юксалтирган бўлади.\nАгар юзма-юз айтилган ўгит унга таъсир қилмаса, у ҳолда кўпчилик ёнида айтиш мумкин.\n-Нўъмон бин Баширдан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган:\n“Оллоҳнинг ҳақлари борасида эринчоқ ҳаракат қилган танбал билан бу ҳақларни топтаган кимса ва бу ҳақларни берган киши шу уч одамга ўхшайдилар: улар уччовлон битта кемага миниб, кемани ўзаро бўлишганлардир. Биттаси кеманинг уст қисмида, иккинчиси ўрта қисмида, учинчиси эса энг пастки қатда жойлашгандир.\nУлардан биттаси қўлига болта олади. Йўлдошлари ундан “Нима қилмоқчисан?”, деб сўрашади. У “қулай бўлиши учун сувни яқинига келтирмоқчиман, ўз қатимда бир тешик очмоқчиман”, дейди.\nЙўлдошларидан бири “Оллоҳ жонини олсин, ўз бўлимида истаганча тешик очаверсин!”, дейди.\nАммо иккинчи йўлдоши “унинг бу тешикни очиб, ҳам ўзининг, ҳам бизнинг ҳалок бўлишимизга йўл қўймаслигимиз керак”, дейди.\nАгар (бу вазиятда) йўлдошлари бу кимсанинг қўлидан тутиб, кемани тешишига тўсиқ бўлсалар, ҳам ўзлари ҳамда у кимса қутулади. Аммо унинг қўлини тута олмасалар, кемани тешишига қараб тураверсалар, ўзлари ҳам, ўша кимса ҳам халок бўлади”.\n-Абуд Дардо (ундан Оллоҳ рози бўлсин) шундай дейди: “Ёки яхшиликни буюриб, ёмонликлардан қайтарасизлар ва ёки Оллоҳу Таоло сизга на катталарингизни ҳурмат қилган, на-да кичикларингизга шафқат қилган бир золим султон мусаллот этар. Шунда орангиздаги яхшилар дуо этажаклар, аммо дуолари қабул бўлмайди. Улар Оллоҳдан ёрдам сўрайдилар, аммо тилаклари рўёбга чиқмас. Улар Оллоҳдан авф сўрайдилар, аммо авф қилинмаслар”.\n-Ҳузайфадан (Оллоҳ ундан рози бўлсин) ривоят этилишича, Пайғамбаримиз (с.а.в.) шундай деган:\n“Нафсимни қудрат қўлида тутган Оллоҳга ямин этаманки, мутлақо яхшиликни амр этиб, ёмонликни тўхтатинглар, акс ҳолда Оллоҳнинг устингизга бир бало индириши яқиндир. У пайтда Унга дуо этасиз, аммо дуоингиз қабул бўлмайди”.\nҲазрати Алининг (Оллоҳ ундан рози бўлсин) билдиришига кўра, Пайғамбаримиз (с.а.в.) унга шундай деган:\n“Менинг умматим золимга, “Сен золимсан”, дейишдан чекинган тақдирда, сен улар билан алоқангни узавер”.\nАбу Саид – ул – Худрийдан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган:\n“Сизлардан биттангиз ёмонликни кўрса, уни қўли билан ўзгартирсин. Агар буни қилолмаса, тили билан қарши чиқсин. Буни ҳам қилолмаса, ёмонликка қалби билан қарши чиқсин. Бу сўнггиси иймоннинг энг заиф зуҳуридир”.\nБир баёнга кўра, бу ерда айтилган “ёмонликка қўл билан қарши келиш” – давлат одамларининг, “тил билан қарши чиқиш” – олимларнинг, “қалб билан қарши чиқиш” – оддий ҳалқнинг вазифасидир.\nБошқа бир баёнга кўра, “Ким ёмонликни бартараф этишга қодир бўлса, уни бартараф этиши лозимдир”.\nШуни таъкидламоқ керакки, яхшиликни буюриб, ёмонликдан қайтарадиган киши бу вазифани шахсий ҳирси учун эмас, балки Оллоҳ ризоси учун адо этмоғи керак.\nАгар бу ишни Оллоҳ ризоси ва динни қувватлантириш учун қилса, Оллоҳ унинг бу ишини муваффақиятли қилади. Бу акси бўлса, Оллоҳ бу кишини шарманда қилади.\nИкрима (Оллоҳ ундан рози бўлсин) бу хусусда шундай бир ривоят нақл этган: “Бир киши бир гуруҳ одамларнинг “тангри” санаб топинаётган бир ёғочни кўради. У жаҳли чиқиб, “булар қандай қилиб Оллоҳнинг ўрнига бу ёғочга топинаяпти?”, дейди. Ва дарҳол уйига бориб, болтасини олади, эшагига миниб, ёғочнинг ёнига йўл олади. Мақсади ёғочни чопиб ташлаш. Йўлда олдига инсон шаклида шайтон чиқиб, ундан, “қаерга бораяпсан?” деб сўрайди. У киши “Оллоҳнинг ўрнига қўйилиб, топинилаётган бир ёғоч кўрдим, уни кесмоқчиман, кесаман деб, Оллоҳга сўз бердим”, деди.\nШайтон унга “Сенинг нима ишинг бор, ёғочни ва унга топинганларни тинч қўй”, дейди. Аммо одам кўнмайди. Иккови уришиб қолади.\nНиҳоят шайтон шундай дейди: “Сен уйингга қайт. Эвазига сенга ҳар кун тўрт сариқ лира бераман. Ҳар куни ёстиғинг тагидан бу пулни оласан”, дейди у.\nОдам ҳайратланиб, “буни чиндан ҳам қилоласанми?”, деб сўрайди. Шайтон “Сенга ҳар куни бу пулни беришга сўз бераман”, дейди.\nВа одам уйига қайтиб кетади.\nАвваллари шайтон айтганидек, бир неча кун ёстиғи тагидан пулларни олиб турди. Сўнгра бир куни эрталаб, пулни кўрмади. Шунда одам дарров болтасини олиб, эшакка минди, йўлга тушди.\nЙўлда яна инсон шаклига кирган шайтон билан учрашди. Шайтон ундан “Қаерга бораяпсан?” деб сўради. Одам “Нарироқда Оллоҳ ўрнига бир ёғочга топинмоқдалар, бу ёғочни чопиб ташламоқчиман”, дейди.\n-Буни энди қилолмайсан. Бу ёғочни чопиб ташлаш учун илк даъфа йўлга чиққанингда, Оллоҳ ризоси учун ғазабланиб, чиққан эдинг. Шу боис, сенга бутун коинот жонлилари қарши чиқса ҳам, сени тўхтатолмасдилар. Аммо энди сен нафсинг учун йўлга чиқдинг. Чунки сариқ лираларни ёстиғинг тагида тополмадинг. Шунинг учун, сен агар олдинга яна бир одим отсанг, каллангни узиб ташлаймиз!, – деди шайтон.\nБуни эшитган одам ёғочни кесиш ниятидан воз кечиб, уйига қайтди”.\n-Яхшиликни буюрган инсон шу беш шартни бир жойда тўплаши керак.\n1.Биринчиси илмдир. Чунки жоҳил гўзал шаклда яхшиликка амр этолмайди.\n2.Иккинчи шарт – бу вазифани олган инсон Фақат Оллоҳ ризоси учун ва динга хизмат учун олиши лозим.\n3.Учинчи шарт – инсонга муҳаббатдир. Яхшиликни амр этар экан, кишиларга юмшоқ муомала қилиш лозим. Қаттиқ ва қўпол гапирмаслик керак. Чунки Оллоҳу Таоло ҳазрати Мусо билан ҳазрати Хорунни (уларга салом бўлсин) Фиравн билан гаплашишга юборар экан, шундай амр этганди: “У билан юмшоқ гаплашинг” (“То – ҳо” сураси, 44).\n4.Тўртинчи шарт – сабрли ва совуққон бўлиш лозим. Зотан, Оллоҳу Таоло шундай дейди: “Болам, яхшиликка буюр ва ёмонликдан қайтар, бу йўлда бошингга келган балоларга сабр эт” (“Луқмон” сураси).\n5.Бешинчи шарт – яхшиликни буюрган киши ўз айтганларини ўзи ҳам қилиши керак. Акс ҳолда, обрўсизланади ва Оллоҳу Таолонинг шу оятида кўрсатилган синфга киради:\n“Ҳалққа яхшиликни амр этиб, ўзингизни унутасизми? (“Бақара” сураси, 44).\n-Анас бин Маликдан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган:\n“Меърож кечаси самога чиқарилганимда лаблари қайчи билан кесилган бир гуруҳ кишиларни кўрдим ва “Ё, Жаброил, булар ким?”, деб сўрадим. Жаброил менга шу жавобни берди: “Булар умматининг шундай хотибларидир-ки, яхшиликни амр этиб, ўзлари бунга амал қилмайдилар. Оллоҳнинг китобини ўқиганлари ҳолда, буни ҳеч ўйламайдилар”.\n-Қатоданинг айтишига кўра, “Тавротда” шундай ёзилган: “Эй, инсон боласи! Сенга керак бўлганимда Мени эслайсан, кейин унутасан. Қийин аҳволга тушиб қолсанг, менга ёлворасан, кейин эса Мендан қочасан. Бораётган бу йўлинг ботилдир”.\n-Абу Муовиядан ривоят этилишига кўра, Пайғамбаримиз (с.а.в.) шундай деган:\n“Бугун сиз Оллоҳнинг очиқ баёнларига кўра, ҳаётингизга йўналиш бераяпсиз. Оллоҳ сизга йўлингизни аниқ кўрсатди.\nБугун орангизда ҳаёт ва жаҳолат бухрони йўқ. Бугун яхшиликка амр этиб, ёмонликдан қайтармоқдасиз ва Оллоҳ йўлида жиҳод этаяпсиз.\nАммо кейинроқ орангизда дунё ҳирси ёйилганда, бу тутумингиз ўзгаражак, унда яхшиликни буюриб, ёмонликдан қайтаролмайсизлар. Жиҳодингиздан мақсад ҳам Оллоҳ ризоси эмас, бошқа ғоялар бўлажак.\nУ кунларда гизли (яширин) ва ёки ошкор шаклда Оллоҳнинг амрларига бўйсунганлар (исломнинг) илк босқичининг муҳожирлари ва ансори кабидир”.\n-Ҳазрати Ҳасандан (Оллоҳ ундан рози бўлсин) ривоят этилишига кўра, Пайғамбаримиз (с.а.в.) шундай деган:\n“Динини сақламоқ учун бир ердан иккинчи ерга кўчган киши, орадаги масофа бир қарич бўлса-да, Жаннатга муносиб бўлади ва у ерда Иброҳим ва Муҳаммаднинг дўсти бўлади”.\nМаълумки, Иброҳим (а.с.) Харрондан Шомга кўчган эди. Бу хусусда Оллоҳнинг шу ояти мавжуд:\n“Иброҳим деди-ки, Мен мутлақо Роббимга томон ҳижрат этаман. Ҳеч шубҳасиз, У Азиз ва Ҳакимдир” (“Анкабут” сураси, 26).\nБошқа бир оятда шундай дейилади: “Мен Роббимга кетаман. У менга йўлимни кўрсатажакдир” (“Саффот” сураси, 99).\nЯъни, мен Роббимга ибодат этмак учун, унинг ризосини қозонмоқ учун ҳижрат этаман, деган маъно бор бу ерда.\nПайғамбаримиз (с.а.в.) ҳам айнан шу ғоя билан Маккадан Мадинага кўчган эди.\nБунга кўра, гуноҳкорларнинг кўп бўлган ерда яшаб, Оллоҳ ризосини олиш учун ўз юртидан айрилган киши ҳазрати Иброҳим ила Пайғамбаримиз (с.а.в.)нинг изидан юрган ҳисобланади ва у жаннатда ўз пайғамбарлари билан бирга бўлади.\nҲолбуки, Оллоҳу Таоло бу хусусда шундай буюради:\n“Кимки Оллоҳ ва унинг расули учун уйидан айрилиб кўчса ва кейин ўлса, унинг ажрини бериш Оллоҳнинг зиммасидадир. Ҳеч шубҳасиз, Оллоҳ кечирувчи ва марҳаматлидир” (“Нисо” сураси, 100).\nПайғамбаримиз (с.а.в.) шундай дейди:\n“Ҳар қандай бир мусулмон Оллоҳ ва унинг Расули учун ҳижрат этиб, уйидан чиқса, уловининг узунгисига оёқ қўйиб, бир одим отса ва бу вазиятда ўлса, Оллоҳ унга муҳожир савобини беради.\nҲар қандай мусулмон Оллоҳ йўлида жанг қилиш учун уйидан чиқиб, жангга қўшилмасдан аввал, отидан йиқилиб ва ёки заҳарли бир маҳлуқ тарафидан\n(қўлёзмада 152 ва 153- саҳифалар йўқ.)\nшу сўзларни айтган экан: “Сизлар бу оятни ўқияпсизлар, лекин янглиш йўримлаяпсизлар (тафсир қилаяпсизлар). Мен Пайғамбаримиз (с.а.в.)нинг шундай деганини эшитдим. “Ҳар қандай бир қавм ораларида турли ёмонликлар ишлаганда, уларга тўсиқ бўлмаса, бу қавм Оллоҳнинг умумий жазосига мубтало бўладиган кунлар яқинлашар”.\nИбн Маъсуддан ҳам (ундан Оллоҳ рози бўлсин) бу оятнинг маъноси сўралганида, у шу жавобни берган: “Ҳали бундай замон келгани йўқ. Лекин инсонларнинг эҳтирослари қутуриб, бир-бирларини ғажий бошлаганларида, ҳар ким фақат ўзига қараши керак”.


Туманда “Бир фарзандга уч китоб” акцияси бўлиб ўтмоқда | Paxtachi.uz\nТуманда “Бир фарзандга уч китоб” акцияси бўлиб ўтмоқда\nThu, 11/04/2019 - 17:16\nЁш авлодни китобхонликка ундаш, мутолаа маданиятини ошириш мақсадида туманимиз ўқув масканларида “Бир фарзандга уч китоб” акцияси ўтказилиб келинмоқда.\nЯқинда ана шундай тадбир 17-умумий ўрта таълим мактабида бўлиб ўтди. Мактаб жамоаси ва ота-оналар ташаббуси билан ўтказилган ушбу акцияда кутубхонага 5 миллион 765 минг сўмлик 451 дона китоблар совға қилинди.\nУшбу тадбирда фаол қатнашган 8- “А” синф ўқувчиларининг ота-оналари фарзандларига энг кўп – 479 минг сўмлик китоб сотиб олиб беришди. Иккинчи ўрин мактаб кутубхонаси учун 446 минг сўмлик китоб сотиб олган 4- “А” синфга насиб этди. Шу синфлар раҳбарлари ва ўқувчиларига мактаб маъмурияти томонидан эсдалик совғалари берилди.\nУшбу акцияни ташкил этишда мактаб директорининг маънавий-маърифий ишлар бўйича ўринбосари З. Салимова ҳамда ёшлар етакчиси О.Шомуродов фаоллик кўрсатишди. Мактаб жамоаси ва ота-оналар ушбу акцияни апрель ойининг охиригача давом эттиришга келишиб олдилар.


Имтиёз Мантиқсизлик қаерда 4-08-2021, 10:59 | Zamin.uz\nАдолатсиз имтиёзлардан яна бири, фикрим бўйича, махсус ихтисослаштирилган мактабни тугатганлиги учун балл қўшиб берилишидир. Бу мантиқсизлик, чунки у махсус ихтисослаштирилган мактабда ўқиб келяптими, демак, у билимли бўлиши керак. У ерда яхши ўқитилиши керак. Оддий қишлоқ мактабидагига қараганда бундай даргоҳларга бюджетдан кўпроқ пул сарфланяпти. Оддий қишлоқ мактабидаги болаларда йўқ имкониятлар ўша ихтисослаштирилган мактабдаги ўқувчиларга бериляпти. Улар битиргандан кейин биз яна имтиёз ҳам беряпмиз. Шунчалик зўр мактаб экан, ўзи имтиҳонни топшириб «ёриб ташламайдими»? Нимага биз уларни бунчалик эркалатяпмиз?\nВаҳоланки, бюджетдан, яна айтаман, уларга кўпроқ пул ажратиляпти. Чекка қишлоқдан келган болада йўқ имконият уларда бор. Биз аксинча уларга яна имтиёз беряпмиз, яна имконият беряпмиз. Шунақанги мантиқсиз имтиёзлар бор — шуларни кўриб чиқиш керак бўлади».\n«Asaxiy» интернет дўкони асосчиси Фируз Аллаев ҳам бу борадаги фикрлари билан ўртоқлашди: «Олий таълимдан асосий мақсад бу кадрлар масаласи, яъни давлат жамият ҳаётидаги муҳим соҳаларга кадр етказиб бериши лозим. Бу — олий таълимнинг бирламчи вазифаси. Кадрлар шунақа бўлиши керакки, улар келиб чиқиши критерияси асосида эмас, аксинча, ўзининг билими асосида шаклланиши керак. Шу томондан кўриб чиқсак, масалан, ҳарбийларнинг, божхона ходимларининг фарзандларига имтиёз берилиши бу нотўғри, деб ўйлайман. Олий таълимда имтиёзлар фақат билим даражасидан келиб чиқиши керак, деган фикрдаман. Бу умумий рақобатни синдирмаслиги керак. Отаси божхонада ёки ҳарбий бўлиб ишламайдигани фарзандларнинг айби эмас. Бу фарзандларимизга нисбатан дискриминация.\nШунинг учун ҳам ота-онасининг касбидан келиб чиқиб берилган имтиёзлар хато, деб ўйлайман. Аксинча, агар имтиёзлар ногиронларга ёки боқувчисини йўқотган оилалар фарзандларига берилса, бу ижтимоий имтиёз бўлар эди. Бу ижтимоий адолатни юзага келтиради. Кириш имтиҳонларига кириб контрактга тушган боқувчисини йўқотган оила фарзандларининг контрактлари давлат томонидан тўлаб берилса, юқоридаги кадрлар муаммоси кўпроқ ҳал бўларди. Мен шахсан кўплаб шундай оила вакилларининг ўқишни молиявий қийинчилик сабабли ташлаб кетганини кўрганман. Нега армияга бориб келганлар йигитлар бунга имконияти бўлмаган қизлардан кўра имтиёзга эга бўлади, деган савол мени анчадан буён қийнайди», — дейди тадбиркор.\nЯнгиликлар » Жамият » Имтиёз.... Мантиқсизлик қаерда?


Шаҳзода Ҳарри келгусида қирол бўлиши эҳтимоли ҳақидаги саволга жавоб қайтарди\n18:58 / 27.04.2016\nБуюк Британия шаҳзодаси Ҳарри яқин келажакда қирол бўлиши ҳақидаги саволга жавоб қайтарди. The Telegraph хабар беришича, қиролича Елизавета II набираси Беркширдаги бошланғич мактабга ташриф буюриб, ўқувчилар билан учрашув ўтказган.\nЎқувчилардан бири бўлган 10 ёшли Тристан Ҳарридан қачондир қирол бўлиши эҳтимоли ҳақида сўраган.\n«Сиз менимча, мен қирол бўлмаслигимни эшитгач, хурсанд бўлсангиз керак», – деб жавоб қайтарди шаҳзода.\nБундан Тристан қанчалик хафа бўлганини кўргач, Ҳарри шундай деди: «О, унинг қайғуга ботишини қаранг! Менга ёқди! Қани беш ташла».\nСўнгра мактаб ўқувчиси шаҳзода Ҳаррига ўзининг кўнглига чиндан ҳам яқин бўлган иш билан шуғулланишини тилаб қолди.\n«Фикримча, қирол бўлиш шаҳзода учун қувноқ тажрибага айланар эди. Мен уни қирол сифатида кўришни истар эдим», – дея қўшимча қилди Тристан.\nМаълумот учун, 31 ёшли Ҳарри Буюк Британия қироллиги хонадони шаҳзодаси, қиролича Елизавета Иккинчининг ўғли Уэльс герцоги Чарльзнинг иккинчи ўғли ҳисобланади. Тахт валиаҳди эса Кембриж герцоги, 33 ёшли шаҳзода Уильям ҳисобланади. Унинг икки ўғли бор ва тахт унинг фарзандларига ўтади.


VISA ва MasterCard Россия бозорини тарк этиши мумкин. Бу нимани англатади? » Ўзбекистон янгиликлари – Zamin.uz\nVISA ва MasterCard Россия бозорини тарк этиши мумкин. Бу нимани англатади?\n14 июль 2019, 19:47\nРоссия парламенти халқаро тўлов тизимларидан воз кечишни кўриб чиқмоқда. Ташаббускор депутатлар таклиф қабул қилинса, Россия ташқи молиявий амалиётдан изоляция қилинишини таъкидламоқда. Шундан кейин, валюта хариди бўйича чеклов қўйилади, холос. Бу ҳолат сизга танишми?\n«Миллий, ўзига хос ва мос йўлни танлаган давлатлар» жаҳон ҳамжамияти билан иқтисодий интеграция қилишда қийналади. Россия 2014 йилдан буён ўзининг миллий тўлов тизими устида иш олиб боради. Ғарб санкциялари кучайиб кетиши оқибатида миллий тизимни ишга тушириш алоҳида заруриятга айланди.\nАйни санкциялар қўлланган бир паллада — 2014 йилнинг баҳорида рус депутатлари «Миллий тўлов тизимлари тўғрисида»ги қонунга ўзгартириш киритишни таклиф этишганди. Унга кўра, VISA ва MasterCard тизимлари икки кунлик айланма жамғармасига тенг суммани Россия Марказий банкида очилган махсус ҳисобда сақлаши лозим эди. VISA шартни қабул қилмай, шунчаки Россия бозорини тарк этишга тайёр эканлигини билдирган, иккинчи тизим эса музокаралар столига ўтирди.\nҚонунчиликни ўзгартириш бандлари бироз юмшади: махсус ҳисобга қўйилиши лозим бўлган сумма миқдори аниқ белгиланмади ва халқаро тўлов тизимлари Россияда шўъба корхоналар орқали ишини давом эттиришга рухсат олди. Ўтган йиллар оралиғида ишга туширилган «Мир» рус миллий тўлов тизими оммалашмади. Санкциялар фонида аҳоли ўз маблағларини ишончли халқаро тўлов тизимида сақланишини маъқул кўрди.\nШунингдек, «Мир» карталарини қабул қилувчи шохобчалар, банкомат ва терминаллар сони маъмурий буйруқбозлик билан оширилганига қарамай, бу карталар Россиядан ташқарида, амалда, ишламасди.\nРФ МБ вакиллари эса бўш келмади: 2018 йил 1 июлдан бошлаб, бюджетдан маош оладиган барча ходимларнинг иш ҳақи «Мир» карталарига ўтказилди. 2019 йил 1 январ ҳолатига кўра, пластик карта эгалари «Мир» картасига кўпроқ мурожаат эта бошлади. Миллий тўлов тизимига уланган карталар 12,5 фоиздан 24,5 фоизга ошган бўлса, VISA 45 фоиздан 39,5 фоизга, MasterCard эса 42дан 36 фоизга тушди.\nСобиқ Советдан мерос қолган тамойил — «ихтиёрий-мажбурийлик» асосида кўрилган тадбирлар самара берганига хурсанд бўлиш ўринсиз бўлади. Мажбурийлик асосида кўрилган тадбирлар тизимни яхшиламайди, у рақобатни йўққа чиқаради. Совет машинасозлиги ва электротехника ишлаб чиқариши тажрибаси бунга мисол бўла олади.\nТашқи таъсирдан ҳимояланиш\nБозор қоидаларга хос бўлмаган ҳолда янгиликни жорий этиш, аслида, кутилаётган муаммолар олдида ҳеч нарса эмас. Масалан, маҳаллий бозордан хорижий компанияларни сиқиб чиқариш, қонуний тақиқларни жорий этиш масаласи оғриқли асоратларни қолдириши тайин. Янги таҳрирдаги «Миллий тўлов тизимлари тўғрисида»ги қонунда таъкидланган талабларни хорижий тўлов тизимлари бажара олмаслиги аниқ, кўриниб турган ҳақиқат. Шу билан улар рус бозорини тарк этади. «Мир» карталари эса хорижда қабул қилинмайди, халқаро тўлов тизимлари Россияда ишламай қолади.\nАслида «Мир»нинг тайёргарлиги ортида иқтисодий манфаат кўзланмаётганини тушуниш мумкин. Россия ҳам Эрон каби кучли санкцияларга дош беришга интилмоқда. АҚШ-Эрон масаласида Хитой банклари ҳам Ғарб томонда туриб, байроқ хилпиратганини инобатга олиб, хулоса қилинса, миллий тўлов тизимини мустаҳкамлаш Россия учун, аввало, Путин ҳокимияти учун ҳақиқий зарурият.\nТизимлар тўқнашуви яна бир ҳолатга етаклаши, янги масалани кун тартибига олиб чиқиши мумкин: нақд хорижий валютани харид қилиш, сотиш ва сақлашни назорат қилиш керакми? Негаки, чет элга чиқмоқчи бўлган ҳар қандай шахс халқаро тан олинган валюта кўринишида захира жамғаради. Агар халқаро тўлов тизимлари ишламаса, фискал сиёсат сояда қолиб, муносабатлар нақд кўринишида давом этиши керак.\nБуларнинг барча содир бўлмаслиги, яна 2014 йили халқаро тўлов тизимлари эплагандек, музокаралар ташкил этилиши мумкин. Шунда вазият тубдан ўзгаради.\n«Мир» ва Ўзбекистон\nҲозирча «Мир» ва Ўзбекистондаги Uzcard тизимлари ўртасида тўсиқсиз трансчегаравий тўловлар бўйича келишув имзоланган. Бу билан икки тўлов тизимлари фойдаланувчилари транзакциялар ўтказиш ҳуқуқига эга бўлди. Шунингдек, Россия ва Ўзбекистон тўлов тизимларини интеграция қилиш даври мобайнида икки тўлов тизимига хизмат кўрсатувчи «Uzcard-Мир» кобейджинг карталарини муомалага чиқариш режалаштирилмоқда.\n2019 йил Ўзбекистонда ишга туширилган иккинчи миллий тўлов тизими — HUMO'нинг қисқа муддатда 100 минг фойдаланувчиси пайдо бўлди. Тизимнинг устунлиги контактсиз технологиядан фойдалангани бўлиб қолмоқда.\nШунга қарамай, Ўзбекистонда VISA ё MasterCard каби халқаро тўлов тизимлари иш бошлаши ҳақида Марказий банк расмий маълумот тарқатмаган. Фақат «Ипак Йўли» АИТБ MasterCard International’га принципиал аъзо бўлиш жараёнини бошлаб юборгани ҳақида маълумотлар мавжуд. Яъни банклар халқаро тўлов тизимлари билан интеграцияни бошлашдан манфаатдор бўлмоқда.\nЯнгиликлар » Дунё » VISA ва MasterCard Россия бозорини тарк этиши мумкин. Бу нимани англатади?


16.12.2019 10:35 0 1362\nБугун, 16 декабрь куни Қозоғистон энг катта миллий байрами — Мустақиллик кунини нишонламоқда.\nҚўшни мамлакатнинг «Байрамлар тўғрисида»ги қонунига кўра, мустақиллик байрами 16 ва 17 декабрь кунлари нишонланади. Бу йилги байрам иш кунларига тўғри келгани учун қозоғистонликлар кетма-кет тўрт кун — 14, 15, 16 ва 17 декабрь кунлари дам олишмоқда.\nСобиқ иттифоқ 1991 йил декабрида тарқаб кетган. Иттифоқ тарикибидаги республикалар бирин-кетин мустақил давлатларга ажралиб кетган. Қозоғистон Совет Социалистик Республикаси номини Қозоғистон Республикасига ўзгартириш қарори республиканинг Олий Кенгаши 1991 йил 10 декабридаги йиғилишида чиқарилган. Қозоғистон Олий Кенгаши «Республика мустақиллиги ва суверенитети тўғрисида»ги қонунни 1991 йилнинг 16 декабрида қабул қилган.\nбайрам Қозоғистон Мустақиллик


Тошкент ва Киев ўртасида авиақатновларни қайта тиклаш режаси амалга ошмади » Ўзбекистон янгиликлари – Zamin.uz\n11 октябрь 2019, 10:23\nТошкент ва Украина пойтахти Киев шаҳри ўртасида авиақатновларни қайта тиклаш режаси амалга ошмади, чартер рейслар ташкилотчисига берилган рухсатнома Украина томонидан бекор қилинди. Бу ҳақда «Daryo.uz» хабар берди.\nТошкентдан Киевга чартер рейсларни ташкиллаштириш режаси билан чиққан Charter Flights Group компанияси Ўзбекистон ва Украина ўртасидаги авиақатновларни қайта тиклай олмади.\nАввалроқ «Ўзбекистон ҳаво йўллари» миллий авиакомпанияси 5 октябрдан бошлаб Тошкент ва Киев ўртасида тўғридан-тўғри чартер рейслар йўлга қўйилишини маълум қилган эди. Парвозлар ҳафтада бир кун — шанба куни Airbus А320 ва Boeing 757 самолётларида амалга оширилиши керак эди. Парвозлар Charter Flights Group компанияси томонидан ташкиллаштирилиши керак эди, миллий авиакомпания самолётлар ва экипажни тақдим этган.\n10 октябрь, пайшанба куни Facebook’да мазкур рейсга чипта сотиб олган фойдаланувчининг хабари пайдо бўлган. Хабарда айтилишича, парвоз бекор қилинган, ташкилотчилар эса пулларни қайтаришни бошлаган.\nCharter Flights Group компанияси томонидан маълум қилинишича, Украина томони билан барча зарурий ҳужжатлар имзоланган, парвозлар жадвали тасдиқланган, чипталар сотуви бошланган. Бироқ авиақатнов бошланиши олдидан Киевдан рухсатнома бекор қилингани ҳақида хабар келган.\nКомпания томонидан хабар берилишича, айни пайтда компания раҳбарияти Киевда Украина авиация расмийлари билан музокара олиб бормоқда. Компания парвозланинг қайта тикланишига умид билдирмоқда.\nМАК матбуот хизмати томонидан хабар берилишича, чартер рейслар шартларига кўра, авиакомпания рейсларни амалга ошириш учун самолётлар ва экипажни тақдим этади, бошқа барча масалалар чартер рейслари ташкилотчисининг зиммасида бўлади.\nТошкент ва Киев ўртасидаги доимий авиақатновлар 2015 йилнинг май ойида икки мамлакат авиация идоралари ўртасида келишувнинг йўқлиги сабабли тўхтатилган.\nЯнгиликлар » Жамият » Тошкент ва Киев ўртасида авиақатновларни қайта тиклаш режаси амалга ошмади\n17:09 Ўзбекистон Украина билан авиақатновни тикламоқда\n12:23 Самарқанддан Истанбулга илк авиақатнов амалга оширилди


АҚШ президенти Жорж Буш бугун “Колумбия” фазо кемаси фалокати қурбонлари хотирасига бағишланган мотам маросимида иштирок этади.\n24 январ 2021, Тошкент вақти: 08:04\nМаросим Техас штатининг Хьюстон шаҳридаги Жонсон номли фазо марказида ўтади.\nКечаги нутқида Америка президенти, фожиа юз берганига қарамай, АҚШ ўзининг фазо дастурини давом эттираверишини қайд қилди.\nКеча Техасда “Колумбия” кемаси ичида бўлган етти астронавтнинг ҳаммаси жасадлари топилди.\nАмерика фазо агентлиги НАСАнинг хабар беришича, кема сўл қанотида ҳароратнинг кескин кўтарилиб кетиши унинг портлашига сабаб бўлган.